Amerikanci razvijaju biološko oružje?\nNeposredno pre terorističkih napada na Njujork i Vašington, „New York Times“ je objavio zanimljiv članak o tajnim projektima američke vojske, koji se tiču biološkog oružja. Naravno, ovakvi su projekti u suprotnosti sa međunarodnim konvencijama koje su 1975. godine potpisale 143 države, uključujući i SAD. Ipak, Sjedinjene Države koriste „rupu“ u kovenciji, koja dozvoljava sprovođene istraživanja koja za cilj imaju razvoj sredstava protiv biološke opasnosti.\nPrema navodima u pomenutom članku, tajni projekti razvoja biloškog oružja su započeli u vreme mandata Bila Klintona, a „zeleno svetlo“ je dao i sadašnji predsednik Džordž Buš. Neimenovani izvor iz redova američke vojske tvrdi kako su ova istraživanja usmerena na bolje upoznavanje opasnosti koja preti od terorista, a ne na upotrebu biološkog oružja u akcijama američke vojske. Ipak, simptomatična je činjenica da predsednik Buš nije pristao na predložene izmene u konvencijama, koje bi omogućile strožu kontrolu i sprečavanje proizvodnje ovakve vrste oružja, uz obrazloženje da bi bile ugrožene poslovne tajne američkih kompanija.\nAko je verovati novinarima „New York Times“-a, u toku su najmanje tri projekta ovakve vrste. Prvi se odvija u Memorijalnom institutu „Battelle“ (West Jefferson, država Ohajo), drugi, pod nazivom „Jasan pogled“, sprovodi CIA, testirajući ruske modele biološkog oružja, dok je za treći odgovoran Pentagon, koji u pustinji Nevade ispituje mogućnost proizvodnje oružja pomoću komercijalno dostupnih sastojaka.


Ko su "lovci na migrante" iz Slovenije VIDEO - B92\nKo su "lovci na migrante" iz Slovenije VIDEO\nZagreb -- Javnost u Sloveniji je šokirana i uspanièena zbog maskiranih muškaraca koji vežbaju u vojnom kampu 20 kilometara od granice sa Hrvatskom.\nIzvor: Tanjug subota, 10.08.2019. | 08:49\nFoto: Screenshot/Facebook/Štajerska VARDA - civilna iniciativa\nFotografije 30-ak uniformisanih muškaraca, od kojih su neki maskirani, vojnih šatora, replika naoružanja, noževa, koje su objavljene u slovenaèkom Delu, uspanièile su slovenaèku politièku i društvenu javnost.\nGeneralna direktorka slovenaèke policije i tamošnje ministarstvo pravosuða poruèuju da je to nedopustivo, a slovenaèki premijer sa godišnjeg odmora umiruje naciju reèima da je Slovenija bezbedna zemlja, prenosi Jutarnji list.\nLjubljansko Delo ovih je dana objavilo reportažu iz trening kampa Štajerske straže, samoorganizovane grupe ljudi koja se uvežbava po vojnim pravilima za "konflikte koji su neminovni", i za koje njihov voða Andrej Šiško tvrdi da oni nisu nikakva paravojna jedinica.\nŠiško je okupio 45 pripadnika Straže i odveo ih na trodnevno kampovanje i uvežbavanje na prostor Kozja kod Podèetrtka, 20-ak kilometara od granice sa Hrvatskom, a kamp je formiran na privatnom zemljištu i prijavljen je policiji od koje je dobio dozvolu za tu aktivnost.\nNovinar Dela, koji je bio sa pripadnicima Straže u njihovom kampu, tvrdi kako ga zabrinjava èinjenica da policija ni jednom u tri dana nije obišla kamp i proverila šta se tamo dogaða.\n"Dodatni problem su maskirane osobe. Tvrde kako su maskirani jer bi mogli imati problema na poslu ako se vide njihova lica. Znaèi li to da rade u državnoj službi? Vojsci ili policiji?", zapitao se novinar navodeæi da nije dobio odgovor.\nNa podruèju kampa bilo je rasporeðeno petnaestak potpuno novih šatora, a pripadnici Straže imali su takoðe nove gornje delove maskirnih odora, dok su im na rukavima našivene ruske zastave.\nTokom boravka u kampu, osim jedne vazdušne puške, novinar Dela nije video pravo oružje, veæ replike pravog naoružanja.\nPripadnici jedinice i njen voða Šiško nisu želeli da odgovaraju na pitanja da li je razlog njihovog okupljanja zapravo borba protiv migranata koji u sve veæem broju ilegalno ulaze u Sloveniju.\nIpak, list navodi da je Štajerska straža sasvim sigurno deo antiimigrantskog pokreta koji je sve jaèi u Sloveniji, posebno u podruèju uz granicu s Hrvatskom.\nZbog ilegalnih ulazaka migranata iz Hrvatske u Sloveniju na tim podruèjima osnovane su seoske straže èiji pripadnici, izmeðu ostalog, obilaze granicu s Hrvatskom i policiji javljuju sve što im je sumnjivo.\nÈlanovi seoskih straža istovremeno su i pripadnici Štajerske straže, ali u obilazak granice idu u civilnoj odeæi i nenaoružani, a te seoske straže institucionalizovane su kroz graðanskea udruženja.\nU Brežicama tako postoji Civilna inicijativa za obezbeðivanje južne štajerske granice, a jedan od njenih osnivaèa je i Darko Pajk, èlan Štajerske straže.\nZanimljivo da je upravo Civilna inicijativa iz Brežica zakljuèila kako policija i vojska više ne mogu delotvorno da zaštitite granicu prema Hrvatskoj pa od slovenaèkog ministarstva odbrane traže da u nadzor granice ukljuèe i pripadnike Štajerske straže.\nOsim u Brežicama, organizacije sa ciljem nadzora granice i lociranja ilegalnih migranata osnovane su u Èrnomelju i Ilirskoj Bistrici, a sve one na svojim Fejsbuk stranicama objavljuju fotografije sumnjivih automobila za koje smatraju da ilegalno prevoze migrante i pozivaju na potpisivanje peticija protiv migrantskih centara.


Ivana Španović treći put pobednica Dijamantske lige! - PRess Serbia | PR PRess team\nNajbolja srpska atletičarka je osvojila novčanu nagradu od 30.000 dolara, a ujedno se i kvalifikovala za Svetsko prvenstvo naredne godine.\nSrpska skakačica u dalj Ivana Španović pobednica je ovogodišnjeg izdanja Dijamantske lige, pošto je trijumfovala na finalnom mitingu u Cirihu skokom od šest metara i 96 centimetra.\nŠpanovićeva je najbolji skok, na takmičenju održanom na trgu u Cirihu, zabeležila u šestoj seriji. Ona je u petoj seriji s preskočenih 6,88 preuzela prvu poziciju, da bi pobedu potvrdila u poslednjoj seriji.\nNajbolja srpska atletičarka je upisala 16. pobedu u ovom takmičenju i osvojila treći Dijamantski pehar u karijeri, posle 2016. i 2017. godine.\nDrugo mesto osvojila je Šveđanka Kadi Sanija s rezultatom 6,83 metra, dok je treća bila Ukrajinka Marina Bek-Romančuk s preskočenih 6,75 metara.\nOlimpijska šampionka iz Tokija, Nemica Malaika Mihambo zauzela je peto mesto s rezultatom 6,56 metara, četvrta je bila Britanka Jasmin Sojers, a šesta Beloruskinja Nastasja Mirončuk Ivanova.\nTagoviatletika dijamantska liga ivana španović\nVremenska prognoza za 9.septembar


O zivotu, Vaseljeni i svemu ostalom - 01.06.2012, 00:52:05\nViva Fizika - 01.06.2012, 00:49:52\nPredlažemo vam ovaj put da pogledate jedan filmić o tome kako astronomi mere rastojanja u univerzumu. Za početak, to je priča kako je izmereno rastojanje između Zemlje i Sunca metodom paralakse. Tom metodom možemo izračunati i rastojanja do nekih bližih zvezda, ali šta sa udaljenim objektima? Sigurno se sećate i priče o tome kako je …\nRolan Garos 2012: Rezultati mečeva odigranih u četvrtak, petog dana\nProfesionalni tenis - 01.06.2012, 00:27:55\nJoš jedan miran dan na Rolan Garosu bližio se kraju, kada su na teren izašli Pol-Anri Matje i Džon Izner i pružili nam skoro šestočasovnu zabavu. Nosioci su, kao i juče, uglavnom prošli dalje a ponovo jedan meč nije završen. Izner je jednostavno rođen za ovakve ...


Brexit, lična potvrda i nadmoć: Zašto Tereza Mej želi vanredne izbore - Ekonomske Vesti\nBrexit, lična potvrda i nadmoć: Zašto Tereza Mej želi vanredne izbore\n19. apr. 2017 19. apr. 2017 Luka Matić 0 Comments Konzervativna partija, parlamentarni izbori u Velikoj Britaniji, Tereza Mej, Velika Britanija\nIako njena Konzervativna partija u parlamentu ima natpolovičnu većinu, britanska premijerka Tereza Mej juče je iznenadila svet zahtevom za vanrednim parlamentarnim izborima.\nBritanski mediji već su pronašli razloge za ovu neočekivanu odluku Mejove.\nPrvi je, kao što je i sama rekla, Brexit. Velikoj Britaniji predstoje dugotrajni, naporni i pre svega ne baš najjasnije definisani pregovori o izlasku iz Velike Britanije. Nova, pa još i ubedljiva pobeda Konzervativne stranke na izborima dala bi svojevrsan legitimitet vladi Tereze Mej da te pregovore vodi onako kako želi.\nNa drugom mestu je svakako želja Tereze Mej za ličnom potvrdom. Ona je premijerka postala pobedom na unutarstranačkim izborima 2015. godine, a nakon ostavke tadašnjeg premijera Dejvida Kamerona. Nakon ovih izbora, koji bi trebalo da se održe 8. juna, Tereza Mej bi zaista bila premijerka gradjana.\nNa kraju, ali ne i najmanje važno, tu je i trenutno raspoloženje birača. Najnovije ankete pokazuju da konzervativci imaju ogromnu prednost u odnosu na najveće protivnike, laburiste, čak i do 20 odsto. Pobeda sa oko 45 odsto glasova na izborima, koliko trenutno istraživači mere podršku konzervativcima, stranci Tereze Mej bi dala moćnu natpolovičnu većinu u parlamentu, za razliku od sadašnje, koja bi se neposlušnošću tek par parlamentaraca istopila.\nTu je uvek i podsticaj ekonomiji. Velika Britanija nakon Brexit-a ne beleži sjajne rezultate na ekonomskom planu, funta je i dalje u debelom minusu prema dolaru od tog istorijskog dogadjaja, privredni rast ne zadovoljava, kao ni potrošnja gradjana… Ubedljiva pobeda jedne stranke na izborima, dakle politička stabilnost, mogla bi da ima itekako pozitivan uticaj na sve te parametre.\n← Funta pozitivno reagovala na vanredne izbore\nTurska lira nastavila da jača →\nŠkotska izdvojila 100 miliona funti za ublažavanje posledica Brexit-a\n11. avg. 2016 Dragoljub Bečić 0\n25. jun. 2016 Dragoljub Bečić 0\nMMF smanjio prognozu privrednog rasta SAD, Velike Britanije…\n9. jul. 2015 Dragoljub Bečić 0


Euro NCAP: Golfu pet zvezdica iako su mu se vrata otvorila tokom testa! - Auto Republika\nEuro NCAP: Golfu pet zvezdica iako su mu se vrata otvorila tokom testa!\nEuro NCAP je objavio rezultate poslednjih testiranja, i ima poprilično čudnih zaključaka.\nPočnimo od najčudnijeg – Volkswagen Golf je prilikom testa bočnog udara otvorio vrata! Euro NCAP je kritikovao ovu manu kod Golfa, koji je drugi automobil Volkswagena kojem se ovo dogodilo na testiranjima Euro NCAP-a ove godine. Prethodno je došlo do otvaranja vrata i kod Sharana.\nIpak, uprkos tome, Golf je nagrađen sa pet zvezdica. Krajnje čudna odlika jer je otvaranje vrata u ovakvim situacijama izuzetno opasno zbog mogućnosti ispadanja putnika iz vozila. Nemački hedžbek je osvojio 95% za zaštitu odraslih putnika, 89% za decu i 76% za zaštitu pešaka i biciklista.\nVolkswagen grupa imala je ovaj put čitav niz modela na testu. Nije se proslavio ni trio Seat Mii, VW up i Škoda Citigo, koji su svi dobili samo tri zvezdice, jer je AEB sada na listi opcionalne opreme kod ovih automobila. Nasuprot njima, Audi Q8 je dobio maksimalnih pet zvezdica.\nOdličan učinak, odnosno svih pet zvezdica zaradili su: Ford Puma, MG ZS, MG HS i Nissan Juke. Loš rezultat ubeležio je kineski Aiway U5.\nAiway U5 na testu\nOvaj automobil dobio je tri zvezdice, pre svega zbog loših rezultata na testu bočnog udara, potom bočnog udara u stub i izbegavanja pešaka. Aiway je saopštio da je ovo prvi put da Euro NCAP testira neki njihov model, te da će učiti iz povratnih informacija koje su dobili. “Izmenićemo sve što je potrebno kako bi U5 bio jedan od najbezbednijih SUV modela u ponudi na Starom kontinentu”, stoji u saopštenju kineske kompanije.\nEuro NCAP je saopštio da je ove godine testirao 55 automobila, od čega je 45 modela zaradilo maksimalnih pet zvezdica.\ntags: Euro NCAP Ford Puma Golf 8 izdvojeno Nissan Juke seat mii Škoda citigo test sudara vw golf vw up\nprevious Peugeot se odriče GTi oznake\nnext Šta je Opel spremio za novu generaciju Astre?\nNekom je Euro NCAP majka nekom maceha.Da vidimo kako bi prosao na Americkom testu?\nJoš jednom su pokazali zašto su pioniri i na polju bezbednosti … To je tako projektovano … Vrata su se otvorila da putnici lakše i brže napuste vozilo posle nezgode …\n…ili da ga lakse i brze napuste u toku nezgode\nDa se brže riješe leša.\nČisto dovoljno saznanje da bi testovi i rezultati mogli biti namješteni.adac,ncap,abild,top gear..nastavi niz.\nI opet,ljudi brzo zaborave sve.\nOpet ja bacim 150 din.da kupim autobild kad ono na uporednom novi 208.Clio V,i20 izgubise svi od starog Pola.Bolje da sam nekom prosjaku kupio sendvic.\n“Zar nikad nećes odrasti mali veseljače?”\nJa sam odavno prestao da ga kupujem, eventualno prelistam (besplatno) u Maxiju, pogledam baš uporedne testove. Nasmejem se za pobednika i vratim časopis.\n*ebi ga bio u celofanu?.Da proverim imaju li novog mecenu?Nemaju.\nkupovao sam ga od Prvog broja, radovao se svakom … ali vremenom sam shvatio Germansku medijsku mašineriju, i prestao sa kupovinom…..bačene pare… uvek VW pobeđuje…..ispiranje mozga\nAli, čitah tamo pre neku godinu i jedan dobar test … Autor beše “neki” Perica Rajković 🙂\nJeste,ali SCG izdanje..i ja sam pratio njegov(minuli) rad.\nI Ford takodje 🙂\nKo to još čita?:-s\nisprljanje mozga, samo vw i njegove filijale pobeđuju, superb se može porediti sa e klasom, golf pobeđuje a klasu i seriju 1, a merc i bmw nikada nisu imali šanse protiv audija, inače magazin je šovinistički nastrojen prema svim brendovima osim vw i verovatno jedan od razloga zašto japanski a tek korejski proizvođači nikada neće uspeti u evropi, jer kada potencijalni kupac želi da kupi nov automobil prvo pogleda na internetu njegov test i zapadne mu za oko ugledan nemački časopis sa tradicijom dugom preko 30 godina i godišnjim tiražom skoro 400.000 a onda kada pročita trač o svom autu… Pročitaj više »\nNisam fan volkswagena ali vrata nisu bila zakljucana, zakljuca se kad auto krene tako da ovo nema veze sa vezom.\nTo sto neki proizvodjaci imaju slaba prednja sjedista, pa ta sjedista ubiju dijete ili onog iza ukoliko je sudar straga nije problem ali je problem ako se otvore vrata.\nA joj da se ovo desilo novom Meganeu..al bi bilo pljuvanja po Francuzima.\nAutonomija elektromobila bi uskoro mogla da se utrostruči\nPrvi snimak novog Mercedesa CLS (video)\n23/12/2017 - 15:14


Bobi našao "diva blizanca", Bjelica profesorski, MVP Dončić! - Sportske.net\nBobi našao "diva blizanca", Bjelica profesorski, MVP Dončić!\nMarjanović odigrao najbolju partiju za Dalas, Bjelica igra sve bolje, Luka Dončić ima neverovatne brojke. Lebron ga prati, sa Leonardom Klipsi prejaki za Jutu.\nSakramento u sve težoj poziciji, Bogdan se seli u najbogatiji klub lige?!Kari rešen, ni povreda ga neće sprečiti da se odazove Popu!Jokićevo majstorstvo opet obišlo Ameriku, odvezala se "Zver", Turčin zapanjio i samog sebe!Pljušte pohvale, LeBron opisao Luku u stilu Sema Džeksona!Luka Dončić zna za četiri, Lebron za pet! Bogi i Bjelica srušili Bogdanovića, konačno Bobi i Megin Goga!\nSakramento je dobio i drugi meč u nizu, doduše, očekivano, Niksi su zaista preslabi pa lak trijumf Kingsa nije iznenađenje. Bjelica odličan, samo jedan promašaj, ubacio je 10 poena, imao 8 skokova i 6 asistencija, Bogdanović i dalje van šuterske forme. Samo dve trojke iz sedam pokušaja, na kraju 6 poena, po 3 skoka i asistencije.\nKingsi su spustili Njujork na 38% šuta, bili na +32, domaćin je možda i najgori tim lige u ovom trenutku, to doduše, nije nikakva novost.\nNemanja Bjelica just crossed over Frank Ntilikina and hit the teardrop runner in the lane. Kings up by 26 in the 3rd quarter. Things are not in a good place for New York right now. pic.twitter.com/XOnfnLsG8i\n— Mike Vorkunov (@MikeVorkunov) 04. новембар 2019.\nNovo posrtanje Hjustona, na 50% su nakon šest mečeva, za njih to je neočekivani skor, mada su i prošlu sezonu počeli loše. Harden je ubacio 29 poena, Vestbruk samo 10, ispromašivao se, plus izgubio sedam lopti. Dve velike zvezde Roketsa su "prodale" 13 lopti od ukupno 22 izgubljene svog tima.\nKod Majamija Džimi Batler 18 poena, 9 asistencija 7 skokova, nije imao milosti protiv tima za koji navija, Dragić je dao 15 poena, neverovatno zvuči da je Hit imao prednost od 59:18 u prvom poluvremenu. Jasno, iz te rupe nije bilo povratka za Roketse.\nLejkersi ulaze u očekivanu formu, novi tripl-dabl Lebrona, 21 poen, 13 asistencija, 11 skokova, Entoni Dejvis je ubacio 15, a beležimo i novu dobru partiju Hauarda. Izgleda da će "Supermenov" drugi povratak u grad biti mnogo uspešniji, 14 poena, 13 skokova za Hauarda, bez promašaja, u poslednjoj četvrtini je razbio rivala. Ovo je prva Lebronova pobeda u San Antoniju posle četiri godine.\n29 points, 14 rebonds, 15 passes, son deuxième triple-double d'affilée, mais où va s'arrêter Luka Doncic 🤷#NBA #Doncic #MFFL\n— Le Trio Sportif (@LeTrioSportif_) 04. новембар 2019.\nFantastični Luka Dončić je nastavio sa partijama koje oduzimaju dah, još jedan tripl dabl Slovenca, 29 poena, 15 asistencija, 14 skokova za lidera Dalasa, njegov tim je sa 41 poenom u poslednjoj četvrtini slomio Klivlend. Marjanović odličan 12 poena, 8 skokova, dobio je 15 minuta. Porzingis je imao šest blokada, zanimljivo Dončić je kompletirao tripl dabl na oko četiri minuta pre kraja treće četvrtine, asistirao je Bobiju. Slovenac ima nestvarne brojke u prvih šest utakmica 26.7 poena, 10.3 skokova, 9.5 asistencija.\nBobi i Porzingis su delovali odlično u tandemu.\n"Volim Bobija, to je moj drug, sjajno delujemo zajedno, atrakcija je za publiku da vidi dva diva u istom trenutku na parketu", kaže Letonac.\nKavaj Leonard je bio odmoran, Klipsi su u derbiju večeri savladali Jutu, "Kandža" je postigao 30 poena, na drugoj strani Mičel 36, Bogdanović 19, Majk Konli opet očajan, nikako da nađe sebe u novom klubu. Leonard je pokazao kakva je prevaga, u poslednjoj četvrtini kada se rezultat lomio, ubacio je 18 poena, pa su se Klipersi osvetili za poraz u "slanoj državi" prošle nedelje, kada je Kavaj odmarao.\nU prvom meču večeri, Indijana je slavila protiv Čikaga, Ti-Džej Voren je ubacio 26 poena, Goga Bitadze počeo utakmicu umesto povređenog Tarnera. Gruzijac, bivši igrač Mege i Budućnosti je bio solidan 9 poena, 4 skoka i 3 asistencije. Pejsersi su osim povređenog Oladipa i Tarnera, bili i bez Sabonisa, ali tim je žilav, kako smo i rekli, nikada ih ne treba otpisivati, posle sporijeg starta pokazuju koliko dugu klupu imaju.\nSan Antonio - Lejkersi 96:103


Zlatni ljiljani nakon svirepog napada na Željka Komšića: "Zna se ko je ruke okrvario"\nReagovali su Zlatni ljiljani… Haški tribunal je pokazao ko je, na kome i koliko okrvavio ruke.\nMilica Marković, članica glavnog odbora SNSD-a izjavila da je Željko Komšić nema nikakav politički legitimitet, osim što ga bošnjačka politička elita koristi za obračun i “prepucavanje” sa Republikom Srpskom i Miloradom Dodikom. Osim toga kazala je:\nNasilno i osiono ponašanje nosioca ratnog priznanja “Zlatnog ljiljana”, koga su dobijali samo oni koji su okrvavili ruke srpskom, ali i hrvatskom krvlju, i danas bi da prijeti, komanduje, optužuje. Njegovi istupi protiv Republike Srpske, koji su posljednjih dana kulminirali, predstavljaju još jedan pokušaj brutalnog udara na Srbe koji, na njegovu žalost, neće proći. –\nKontaktirali smo predsjednika Saveza dobitnika najvećih ratnih priznanja Kantona Sarajevo Ismeta Godinjaka. Izjavio je da se radi o čistim glupostima koje i ne zavrijeđuju komentar.\nVrlo dobro se zna da su Zlatni ljiljani dali puni dopinos u stvaranju države, slobode i ranopravnosti svih njenih naroda i građana, koji vole ovu zemlju i osjećaju je svojom“, istakao je Godinjak.\nNaglasio je da i nije skriveno ko je zapravo okrvavio ruke.\n“Presude Haškog tribunala, iako ne do kraja pravedne, ali vjerovatno najbolje pokazuju ko je, na kome i koliko okrvavio ruke. One će ostati kao činjenice, kao nešto što će u budućnosti služiti da se zna istina o činjenicama, o onome što se dešavalo u Bosni i Hercegovini – zaključio je Godinjak – prenosi Hayat.\nŽeljko KomšićZlatni ljiljani\nPrevious article Zanosna Talijanka koja je osvojila srca mnogih slavnih muškaraca pokazala savršenu liniju na plažama Miamija\nNext article Vlada zemljom 68 godina, a preživjela je razne skandale, golišave fotografije, mito i šokantne ispovijesti\nPpredsjednik SDA Bakir Izetbegović o izmjenama Dejtona i Ustava BiH\nNjemačka kancelarka Angela Merkel (CDU) i premijeri 16 saveznih država ovog su utorka na online sastanku donijeli nove odluke\nZanosna Talijanka koja je osvojila srca mnogih slavnih muškaraca pokazala savršenu liniju na plažama Miamija\nVlada zemljom 68 godina, a preživjela je razne skandale, golišave fotografije, mito i šokantne ispovijesti\nNASA je upravo objavila vrlo uznemirujući video


NEUSVAJANJE AGROBUDŽETA: Mugoša očekuje značajno smanjenje proizvodnje – Portal Luca\nNEUSVAJANJE AGROBUDŽETA: Mugoša očekuje značajno smanjenje proizvodnje\nPosljedice neusvajanja agrobudžeta će biti ogromne i imaćemo značajno smanjenje poljoprivredne proizvodnje, ocijenio je član predsjedništva SDP inženjer stočarstva Budimir Mugoša.\nOn je i sam poljoprivredni proizvođač, a bio je ministar poljoprivrede u prelaznoj vladi 2016. godine.\n“Trenutno su najugroženiji oni koji su planirali zasnivanje višegodišnjih zasada, jer je sezona sadnje završena, a uslovi podrške nijesu definisani i teško će biti retroaktivno intervenisati”, kazao je Mugoša Pobjedi.\nIstakao je da je poljoprivredi potrebna sigurnost i kontinuitet mjera.\n“Imali smo najgoru agrarnu politiku u Evropi, a što će biti ne znam i neću da gatam što će podržati Ministarstvo, pa ove godine nijesam obradio nijedno ralo zemlje a prošle godine sam obrađivao 70 rala”, rekao je Mugoša.\nOn je uvjeren da će podrška kasniti.\n“Budžet neće biti usvojen prije druge polovine maja, a početkom juna agrobudžet. U tom periodu su poljoprivrednici najopterećeniji poslovima, tako da će teško odvojiti vremena za prikupljanje dokumentacije za javne pozive, koji zahtijevaju administrativnu i terensku kontrolu i ogromno vrijeme“, rekao je Mugoša.\nSmatra da je katastrofalna greška ako se ostvari nagoviještena ideja da svi pozivi budu objavljeni istog dana.\n“Za to ni poljoprivrednici ni Ministarstvo nemaju kapaciteta”, istakao je Mugoša i dodao da se najavljuju reforme u svim sektorima pa i poljoprivredi, pa se uvukla neka nesigurnost i nepovjerenje, a ministar nije iznio nikakav plan rada, prioritete, a nemamo ni strategiju razvoja poljoprivrede.\nKazao je da sektorsku analizu poljoprivrede radi ekspertski tim iz Srbije, a vjerovatno će raditi i strategiju razvoja poljoprivrede i to bez ikakve komunikacije sa ljudima koji od toga žive.\n“Agrobudžet je napisan, kako kažu, ali je tajan. Poljoprivrednici su iznosili sugestije, ali koliko će biti prihvaćeno niko ne zna”, saopštio je Mugoša.\nsmatra da ova, kao i prethodna vlada, samo baca prašinu u oči.\n“Slušajući predizborna obećanja očekivao sam ogromno povećanje za poljoprivredu, ali je najavljeno smanjenje za 20 odsto. Prijedlogom budžeta za 2021. Ministarstvu poljoprivrede je opredijeljeno 34 miliona, što je 1,5 miliona više nego lani. Kad se odbiju plate i troškovi zaposlenih i uprava, staračke naknade itd. stvarna ulaganja ostaju 15 miliona eura, što je manje nego za TVCG”, kazao je Mugoša i podsjetio da su subvencije manje za 200 hiljada.\nIstakao je da su stočari suočeni sa najvećom krizom u posljednjih 30 godina izazvanom enormnim poskupljenjem i nestašicom stočne hrane.\n“Taj problem teško da mogu riješiti bez pomoći države, a da ne redukuju ili potpuno ugroze svoje farme. Ministarstvo se pravi mrtvo, iako se ovaj problem rješava sredstvima iz budžetskih rezervi i angažovanjem službi Ministarstva, koje se nijesu oglašavale, dok ministar posjećuje najznačajnije poljoprivredne regije Budvu, Tivat i Herceg Novi i rješava najveći problem poljoprivrede – hvatanje desetak ‘lutajućih’ goveda”, ironičan je Mugoša.\nJovović: Podrške neće biti do septembra\nJedan od najvećih proizvođača povrća Veselin Jovović iz bjelopavlićkog sela Jelenak rekao je Pobjedi da očekuje da podrška bude kao prošlih godina ili veća.\n“Dobro bi bilo i da pojačaju podršku, ali nijesam optimista. Ako odrade kao prošle godine, bili bismo zadovoljn”, kazao je Jovović, koji takođe očekuje kašnjenje, jer nema agrobudžeta.\n“Ne traži nam niko da prijavimo proizvodnju, a prošle godine u ovo doba smo već aplicirali i podršku dobili u junu. Ulazimo u maj i dok se aplicira i izađu komisije, nećemo ni u septembru i oktobru dobiti podršku”, kazao je Jovović.\nNaveo je da plasman zasad nije problematičan, ali biće ako turizam ne oživi.\n“Tek smo u početnim proizvodnim fazama, ali šta će biti kad gro robe prispije nijesmo sigurni. Velika su ulaganja i došlo je do poremećaja na tržištu zbog skoka cijena i folije i hemije, a cijene naših proizvoda miruju, što znači da bi subvencije trebalo da povećaju”, rekao je Jovović.\nPovezane teme:agrobudžetBudimir Mugoša\nMUGOŠA: Spreman sam da sarađujem sa nadležnim organima


Mali: Srbija će imati najbolji rezultat po pitanju stope rasta u Evropi - Ekonomija - Dnevni list Danas\nPočetna » Ekonomija » Mali: Srbija će imati najbolji rezultat po pitanju stope rasta u Evropi\nMinistar finansija Siniša Mali danas je istakao da će Srbija imati najbolji rezultat po pitanju stope rasta u Evropi i podsetio da će od 1. januara biti uvećane penzije, minimalna zarada, plate u javnom sektoru, ali i nastavljeno ulaganje uvelike projekte, koji menjaju Srbiju nabolje.\n9Piše: FoNet 17. novembra 2020. 13.59\nNaši rezultati su takvi da ćemo mi imatinajmanji pad u Evropi 2020, odnosno najveći rast BDP naredne dve godine, rekao jeMali gostujući na televiziji Hepi, saopšteno je iz Ministarstva finansija.\nOn je rekao da očekuje da će Srbija imati bolji rezultat i od prognoziranog od MMF i EK.\nPodsetio je da je samo za prvih devet meseci ove godine priliv stranih direktnih investicija bio 1,9 milijardi evra, kao i da niko nije povukao planirane investicije.\nMali je naglasio da se ne odustaje od projekta „Srbija 2025“, koji treba da dovede do togada prosečna plata bude 900, a prosečna penzija oko 430 evra i podsetio da je njimeplanirano ulaganje od 14 milijardi evra dodatnih investicija u infrastrukturu.\n„Videćete kolika su ulaganja planirana i budžetom za 2021. godinu. Krećemo da realizujemo deo projekta, odnosno da ulažemo u kanalizacionu, vodovodnu mrežu, da gradimo fabrike za prečišćavanje otpadnih voda i to u preko 70 lokalnih samouprava. Već naredne godine krećemo u taj posao. To je kičma i osnova razvoja u narednom periodu, a na osnovu toga dobijate prognoze i MMF-a i EK i dolazite do visokih stoparasta“, objasnio je Mali.\nOsvrnuvši se na budžet za sledeću godinu, ministar finansija je rekao da je planirano da bude usvojen na Vladi do kraja nedelje.\nDodao je da će se uz budžet za narednu godinu, na vladi naći i Nacrt zakona o fiskalizaciji, jer se teži postizanju komunikacije sa Poreskom upravom u realnom vremenu.\nTakođe, imaćemo i Zakon o o e-fakturama, koji predviđa da od 1. januara postoji sistemska povezanost, što ubrzavapovraćaj PDV. Dakle, kada dođe do uparivanja, država će istog dana vraćati PDV, što će promeniti način funkcionisanja i u velikom stepenu uticati na smanjenje siveekonomije. Takođe, to je sigurnost i za domaću privredu, ali i strance koji dolaze daposluju u našoj zemlji“, naveo je on.\nekonomija, Siniša Mali, stopa rasta\n17. novembra 2020. u 14.05\nPa da. Deda Mraz stize tu oko Nove Godine I sve resi.\nPLAGIJATOR!! Intelektualni LOPOV!!\nCe biti.Sta to znaci.Znaci pravljenje raznja a zec u sumi\n17. novembra 2020. u 15.11\nOvi misle ako 100 puta ponove ovu besmislicu da cemo poverovati? Samo jos da cujem koliko nasih sa sigurnim poslom u EU se vratilo u SRB\n19. novembra 2020. u 06.57\nLoš sam sa procentima.Gde je broj.10% od sto dinara nije isto što i 10% od hiljadu dinara.\nOvo prvi put čujem da izgradnja kanalizacije utiče na ekonomski rast. Aj bivši doktore objasni. A ovo real time poreska uprava, cool zvuci. Ajmo onda real time biracki spisak da bude skroz transparentno.\n17. novembra 2020. u 15.58\nA koloki je bdp po glavi stanovnika\nradikalski rečnik kaže:\n17. novembra 2020. u 17.59\nKako li vas to AV sve pelcova, te primiste njegov radikalski rečnik – najbolji smo, najjači smo, najveći smo… Nije valjda svima vama Šešelj bio učitelj?\n19. novembra 2020. u 06.54\nEvo mog plana-Mali nema više imovinu jer će država sve konfiskovati.Ubrzo Mali u ćeliji sa pogledom na BG na kanalizaciji.


EU zabranjuje kaveze za kokoške, živinari u Srbiji u strahu da će morati da gase farme - AgroSmart\nDok evropske zemlje uveliko donose zakone kojima će se u potpunosti zabraniti kavezni uzgoj kokošaka nosilja, sprski farmeri ne znaju kakve im propise država priprema. U slučaju da i naša zemlja usvoji EU praksu, živinari će morati da pređu na druge sisteme ili će pak stavljati katance na farme. Zabrinuti su i plaše se da neće poput evropskih farmera dobiti podsticaje za prelazak na slobodni uzgoj. Nadležni o tome ćute ili nemaju informacije, a na potencijalni problem osim farmera ukazuju i udruženja koja se zalažu za poštovanje dobrobiti životinja i „oslobađanje kokošaka“.\nNekoliko zemalja EU već donelo propise kojima se zabranjuje kavezni uzgoj, u toku je prelazni period; foto: Pixabay\nEvropska komisija saopštila je da će do kraja 2023. godine doneti zakonodavni predlog kojim bi se postepeno smanjio, a zatim do 2027. godine u potpunosti ukinuo kavezni uzgoj životinja. Države članice Evropske unije iznele su svoje datume za prilagođavanje ovoj inicijativi. Kada je reč o našoj zemlji, beskavezni uzgoj podstakao bi organsku proizvodnju, ali bi poštovanje evropskih standarda za farmere koji se bave komercijalnom proizvodnjom jaja značio redukovanje broja kokošaka i smanjenje prihoda.\nU Srbiji je trenutno praksa da se sa komercijalnog uzgoja u baterijskim (naslaganim) kavezima prelazi na takozvane obogaćene kaveze, koji za cilj imaju povećanje prostora za kokoške, ali ne i ukidanje pregrada i nagiba pod kojim životinje stoje. U Evropskoj uniji prelazak na obogaćene kaveze zakonom je definisan još 2012. godine, a danas kada je organska proizvodnja postala prioritet, on je prevaziđen.\nIstina je da se kod nas baterijski kavezi više se ne smeju proizvoditi, pa svako ko po prvi put želi da drži koke nosilje treba da obezbedi obogaćeni kavez. Odluka o obaveznoj upotrebi ovakvih kaveza prolongirana je sa 2020. na 2023. godinu, a do dana objavljivanja ovog članka, iz Ministarstva poljoprivede, šumarstva i vodoprivrede nismo dobili komentar na ovu temu.\nKako izgleda obogaćeni kavez\nObogaćeni kavez ima površinu poda od najmanje 550 kvadratnih centimetara, ne uključujući prostore za hranjenje. Hranilice u njemu su dugačke najmanje deset centimetara za svaku kokošku nosilju, a kavez bi trebalo da je visok najmanje 40 centimetara i da je izrađen od odgovarajućeg materijala za trošenje kandži. Kako ovakvi kavezi zahtevaju više prostora i smanjenje broja kokošaka, farmeri se i dalje služe baterijskim.\nO potpunoj zabrani držanja životinja u kavezima predstavnica kampanje „Slomimo kaveze“ Jelena Disić, kaže da je svaki poduhvat za obustavljanje eksploatacije životinja dobar.\n„U kaveznom uzgoju kokoške nemaju mogućnost da ispoljavaju svoje osnovne prirodne potrebe poput kupanja u prašini ili širenja krila. Zbog toga na našem sajtu postoji peticija koja je podrška evropskoj inicijativi i ona će svakako u nekom trenutku zahtevati promenu Pravilnika o uslovima za dobrobit životinja“, navodi Jelena Disić.\nOna dodaje da „Slomimo kaveze“ ne pristaje na kompromise i da neće učestvovati u bilo kakvom podsticaju neke od grana poljoprivrede kada je reč o državnim subvencijama kojima je cilj povećanje prostora u kavezima, a ne njegova potpuna obustava.\n„Slomimo kaveze“: Da li znate šta znače oznake na jajima?\nFoto: Slomimo kaveze\nSa druge strane, direktor Poslovnog udruženja za živinarstvo „Zajednica živinara“ Rade Škorić ističe da postoje koristi od kaveznog držanja koka nosilja.\n„Zatvoren prostor za držanje kokošaka je kontrolisan, a to je od velikog značaja kada govorimo o bolestima poput ptičjeg gripa ili onima koje prenose glodari, sa kojima koke koje su na otvorenom često dolaze u susret“, kaže Škorić i naglašava da je kavezni uzgoj značajan kada se govori i o kapacitetu jaja na tržištu.\n„U svetu uvek nedostaje jaja. Kavezni sistem hrani mnogo ljudi, jer se jaja ne gube naokolo, niti ih kradu i jedu druge životinje“, dodaje naš sagovornik.\nSa ovim se slaže i farmer Radoslav Brkić čije gazdinstvo broji više od tri hiljade kokošaka i dodaje da bi prelazak na drugačiju proizvodnju značio i gubitak kapaciteta.\n“Bio bi nam potreban mnogo veći plac, više radnika i morali bismo da smanjimo broj kokošaka. Tako nikada nećemo dobiti dovoljnu količinu jaja da nahranimo ljude širom Srbije“, kaže Brkić.\nJelena Disić podvlači da za dobrobit kokošaka postoje jedino dve opcije i da one ne podrazumevaju skučeni prostor. Prva je podni uzgoj prilikom kog kokoške borave u velikim halama, imaju dotok prirodne svetlosti i slamu za pravljenje gnezda. Druga je slobodni uzgoj koji podrazumeva da, pored toga što je u hali, kokoška ima pristup dvorištu ili ograđenom polju svakog dana.\n“Ove dve vrste uzgoja omogućavaju ispoljavanje prirodnog ponašanja kokošaka u većoj meri, što direktno dovodi do smanjenja pojave kanibalizma prouzrokovanog nedovoljnim prostorom i nemogućnošću ispoljavanja prirodnih oblika ponašanja. Zbog povreda kokoške u kavezu su u većoj meri tretirane lekovima“, naglašava Jelena Disić.\nVeterinar Zoran Kojić razume potrebu farmera da opstanu na tržištu, ali naglašava da zbog nehumanih uslova kokoške često imaju poremećaje u ishrani.\n“Kokoškama se dan modifikuje veštački. Podešava se svetlo, tako da one ne znaju kada je u prirodi dan, a kada noć. Isto tako se reguliše i temperatura prostora“, kaže Kojić i dodaje da je glavni razlog zašto je u Srbiji odziv za prelazak na obogaćene kaveze slab taj što su novi kavezi skupi. Zbog toga se, prema njegovom mišljenju, konstantno odlaže odluka o obaveznoj upotrebi obogaćenih kaveza.\nU Srbiji se konstantno odlaže odluka o obaveznoj upotrebi obogaćenih kaveza, foto: Pixabay\nRadoslav Brkić tvrdi da do problema u uzgoju koka nosilja ne dolazi zbog neadekvatnog održavanja kaveza ili nehumanih veštačkih uslova.\n“Do međusobnog kljucanja dolazi ako kokoške dobiju vaši, a ne zbog manjka prostora“, ističe Brkić.\n“Kokoške jure jedne druge samo onda kada nisu dobrog zdravlja ili kada im u ishrani fali vitamina, a to se često dešava kada su kokoške slobodne. Njihova ishrana tada zavisi od onoga šta pronađu“, saglasan je s Brkićem Rade Škorić.\n“Moje kokoške jedu hranu koja je isključivo iz naše, domaće proizvodnje. Kada je kiša, jedu više crva, pa im je to dodatna prehrana. Ne dohranjujem ih veštačkim suplementima“, kaže ova poljoprivrednica i priznaje da ovakav uzgoj donosi manje jaja.\n“Jaja snesu svaki treći ili četvrti dan u zavisnosti od vremenskih uslova. Dešava se i da jaja ukradu psi lutalice ili orlovi”, navodi Ana Karanović.\nOna ističe da se takva vrsta proizvodnje isplati jer, iako ima manje jaja, ona se prodaju po većoj ceni.\n“Jaja iz domaćinstva i proizvodnje gde se kokoške nosilje slobodno kreću prodaju se skuplje nego ona u marketima. Kupci to uglavnom razumeju, jer im je bitno da u proizvodu koji dobiju nema hemikalija”, kaže naša sagovornica.\nKako kupci mogu da znaju da li su kupili jaja iz kavezne ili alternativne proizvodnje i svojim potrošačkim preferencijama nagoveste farmerima kakva jaja žele na tržištu?\n“Oni kojima je bitno da naprave selekciju prilikom izbora jaja u trgovinama, to mogu učiniti ako pogledaju oznake na ljusci. Brojevi predstavljaju način uzgoja: 1 je za otvoren uzgoj u kom su kokoške uvek puštene, 2 je podni gde su kokoške u halama, odnosno gde imaju obod kao ograničenje kretanja, 3 je za kavezni uzgoj. U radnjama za sada ima najviše jaja sa oznakom 3”, objasnio je Zoran Kojić.\nMinistarstvo poljoprivrede pitali smo koliko uzgajivača kokošaka nosilja je prešlo sa baterijskih na obogaćene kaveze i da li su za to dobili podršku države, kakvu i koliku. Takođe, kakvo je interesovanje poljoprivrednika za primenu novih EU propisa. Odgovore nismo dobili.\nPomenimo, farmeri u Srbiji iz IPARD fonda mogu da dobiju podsticaj za izgradnju i opremanje farmi. Pomoć do 65 odsto vrednosti investicije preko ovog programa na raspolaganju je isključivo farmerima koji sa uzgoja u baterijskim kavezima prelaze na obogaćene kaveze, a ne i onima koji se odlučuju na podno ili slobodno držanje živine.\nNapomena: ovaj tekst je nastao uz finansijsku podršku Evropske unije. Stavovi izrečeni u tekstu pripadaju isključivo autorki Vanji Velisavljev i ne predstavljaju zvaničan stav Evropske unije


MINI-LABORATORIJA ZA UZGOJ MARIHUANE OTKRIVENA U STANU BORANINA | Timočke\nMINI-LABORATORIJA ZA UZGOJ MARIHUANE OTKRIVENA U STANU BORANINA\nmaj. 20 HRONIKA no comments\nPripadnici Ministarstva unutrašnjih poslova u Boru uhapsili su svog sugrađanina I.A. (47) zbog sumnje da je izvršio krivično delo neovlašćena proizvodnja i stavljanje u promet opojnih droga, jer su otkrili improvizovanu mini-laboratoriju za uzgoj marihuane.\n-Policija je u kući osumnjičenog, u ormanu u spavaćoj sobi, pronašla opremu za uzgoj marihuane u veštačkim uslovima, kao i četiri stabljike kanabisa. U dnevnoj sobi i kuhinji nađeno je ukupno 41,5 grama marihuane, skrivene u teglama. Takođe, policijski službenici su kod osumnjičenog, u rancu, u blizini Borskog jezera, pronašli manju količinu ove droge –navodi se u saopštenju PU Bor.\nOsumnjičenom je određeno zadržavanje od 48 časova, nakon čega će, uz krivičnu prijavu, biti priveden tužulaštvu.\n← SOKOBANJA SVE INTERESANTNIJE MESTO ZA TURISTE\nPRIJEM ZA UČENIKE OMŠ „KONSTANTIN BABIĆ“ U KLADOVU →


POSJETILI SMO POVRATNIKE U ENTITETU RS I RAZGOVARALI S BAKIROM IZETBEGOVIĆEM | Hayat.ba\nPredsjednik SDA Bakir Izetbegović, u pratnji ministra za raseljene osobe i izbjeglice FBiH Edina Ramića i potpredsjednika bh. entiteta RS Ramiza Salkića, obišao je povratnike u Zvorniku i Janji.\nPosjetu je pratio naš novinar Emerin Ahmetašević koji je i razgovarao s predsjednikom SDA Bakirom Izetbegovićem.


degustacija | degustacija – ARTIS CENTER\nTag Archives: degustacija\nPredavanja: Kofer pun kajmaka ili o gastronomiji, kulturnom nasleđu i turizmu\nNa poziv naših mladih turizmologa iz organizacije “Mladi za turizam” gostujemo na Osmom mesecu edukacije zanimljivog naslova “Okusi Srbiju”, koji će biti održan u četvrtak 13. decembra s početkom u 18 časova na lokacijama u Share Square-u i restoranu “Tajni začin” u beogradskoj Savamali. Fokus je na gastronomiji kao realnom potencijalu u domaćem turizmu, iskustvima, nedoumicama, idejama. Seminar čini srećni spoj predavanja, radionica i degustacija, a učešće u razgovoru će uzeti istraživači, kulinari, kreatori turističkih programa … Teško Srbiju možemo učiniti ukusnijom nego što jeste, ali nema ni najmanje sumnje da nismo iscrpli sve mogućnosti da serviramo sve njene ukuse.\nNajava programa za 8. Mesec edukacije “Okusi Srbiju” o organizaciji Asocijacije “Mladi za turizam”\nPitanje autentičnog iskustva putnika pomera poslednjih godina granice u kreiranju turističkog proizvoda. Sinteza kulturnog i kreativnog turizma u kombinaciji sa elementima avanture inkorporira i gastronomiju kao komponentu bez koje je nemoguće zamisliti savremeni turizam. Svi ovi pristupi zahtevaju da budu smešteni u odgovarajući prostorni – empirijski kontekst turističkog proizvoda što neminovno dovodi do integrisanja kulturnog nasleđa, materijalne i nematerijalne, sa kulturnim pejzažom. Na prvi pogled idealna sprega kulture, gastronomije i turizma u praksi je zapravo češće polje sukoba interesa, nerazumevanja potreba svih strana uključenih u kreiranje turističkog proizvoda i prostor odsustva plodne komunikacije. U cilju da istražimo i promovišemo materijalno i nematerijalno kultruno nasleđe Srbije kreirali smo naročit program pod nazivom „Gurmanske priče Srbije“, koji je utemeljen na ideji povezivanja kulturnog i kreativnog turizma unutar autentičnog kulturnog pejzaža. Ovo predavanje se bavi iskustvima proisteklim iz pripreme i realizacije ovih programa s posebnim osvrtom na nesporazume na relaciji turizam – gastronomija – kulturno nasleđe.\nBiće zanimljivo + ukusno, pa izvolite!\nVreme: od 18h četvrtak, 13. decembar 2018.\nMesto: Share Square\na) za studente 1.000 rsd\nb) za ostale 1.700 rsd\n– dve lokacije\n– predavanje u “Share Square-u”\n– kafe pauzu\n– radionicu i\n– degustaciju jela (posno i mrsno) u restoranu “Tajni začin”\nPrijave i dodatne informacije na mail udruženja info@mladizaturizam.rs\nPosted in Predavanja\t| Tagged Artis Center, degustacija, gastroheritologija, gastronomija, intersektorska saradanja, kreativni turizam, kulturno nasleđe, Mladi za turizam, nematerijalno kulturno nasleđe, predavanja, prezentacija, radionice, seminari, Tamara Ognjević, turizam\t| Leave a comment


Izvor\tB92\tjun 20, 2018\n"U najgorem periodu ni pet puta dnevno mi nije bilo dovoljno", kaže za BBC majka troje dece Rebeka Barker i priznaje da je taj seksualni nagon potpuno preuzeo kontrolu nad njenim životom 2014. godine i uništio joj vezu.\n"Seks je doslovno bila prva stvar na koju bih pomislila kad se probudim. Jednostavno nisam mogla da izbacim seks iz glave. Imala sam osećaj da me sve podseća na seks. Mislim da je to stanje bilo povezano s depresijom koja me mučila i manjkom serotonina. Imala sam osećaj kao da mi celo telo žudi za seksom. Pet minuta nakon seksa osećaj bi se vratio i to je za mene bio krug pakla", ispričala je ova tridesetsedmogodišnja žena iz Tadcastera. Rebeka priznaje da joj je seksualna zavisnost uzrokovala velike probleme u vezi.\nŠta je zavisnost od seksa? Najveća organizacija u Velikoj Britaniji koja pruža podršku i pomoć partnerima, "Relate", definiše seksualnu zavisnost kao "svaku seksualnu aktivnost za koju osoba ima osećaj da je van kontrole". Organizacija "The Association for the Treatment of Sex Addiction and Compulsivity" kaže da im se broj seksualnih terapeuta u poslednjih pet godina udvostručio.\n"U početku je sve bilo u redu, a pred kraj više nije mogao da shvati zašto se to događa. Nakon nekoliko meseci počeo je da me ispituje, optužio me da imam ljubavnike, bio je uveren da se osećam krivom i da zato želim seks", otkrila je.\n"Raskinuli smo, a ja sam se preselila kod roditelja. Išla sam na terapije kod psihijatra. Vrlo brzo mi je dijagnostikovana depresija", ispričala je Rebeka.\n"Uvela sam velike promene u život kako bih pobedila depresiju i zavisnost i ovo mi je pomoglo", objasnila je.\n« Žena zapalila muža nakon što ga je uhvatila kako siluje sedmogodišnju ćerku | VIDEO Sin milionera počinio brutalno ubistvo,mučio i sakatio svoju devojku na način koji je opisao u jednom od svojih scenarija »


POČELA POSLEDNJA TRAMPOVA BITKA: Za 6 sati će se znati da li je još predsednik SAD (VIDEO)\n18.12.2019. 19:14h 18.12.2019. 19:14h\nDebata o opozivu predsednika SAD Donalda Trampa počela je danas obraćanjem predsedavajuće Predstavničkog doma američkog Kongresa Nensi Pelosi, a šest sati predviđenih za raspravu biće podeljeni podjednako demokratama i republikancima.\nPredstavnički dom prethodno je usvojio pravila koja regulišu raspravu o dva člana opoziva.\nAko Predstavnički dom do kraja dana izglasa opoziv Donalda Trampa, on će time postati treći američki predsednik u 245 godina dugoj istoriji zemlje koji će se suočiti sa suđenjem u Senatu i potencijalnom smenom sa položaja, prenosi Glas Amerike.\nPredstavnici u Kongresu sastali su se u 9 sati ujutru po lokalnom vremenu i trebalo je da glasaju o pravilima debate koja je u utorak uveče usvojio Administrativni odbor.\nRepublikanska manjina je predložila da se sednica odloži, pa je izjašnjavanje o tom predlogu pomerilo i planirani dnevni red. Taj predlog nije usvojen, kao ni predložena rezolucija republikanca u kojoj su konstatovali da demokrate krše pravila Presdstavničkog doma.\nPrema pravilima koja su određena u utorak, Predstavnički dom će raspravljati o dva osnova za opoziv Trampa - zloupotrebi položaja, tako što je tražio ukrajinsko mešanje u izbore 2020. godine i opstrukciji Kongresa, tako što je ignorisao obavezujuće zahteve kongresnih odbora da članovi njegove administracije svedoče ili predaju dokumenta neophodna u istrazi.\nPredsednik SAD je od jutros aktivan na Tviteru, nekoliko puta je citirao izjave republikanaca iz Kongresa ili retvitovao njihove objave - u kojima se kritikuje proces opoziva.\nSuđenje u Senatu, koje se očekuje u januaru, biće potpuno druga priča, s obzirom da to telo kontrolišu republikanci, a za osudu i smenu predsednika neophodna je dvotrećinska većina. Stoga je prilično izvesno da će Tramp ostati predsednik.\nPre današnjeg glasanja, Tramp je u nizu tvitova kritikovao istrage protiv sebe i ponovio da "nije uradio ništa pogrešno".\n"Nisam zabrinut!" napisao je američki predsednik.\nTRAMP UPUTIO OŠTRO PISMO NENSI PELOSI: Opoziv je rat protiv američke demokratije! (VIDEO)\nBELA KUĆA POTVRDILA DA NEĆE UČESTVOVATI U PRIPREMI TRAMPOVOG OPOZIVA: Proces u Predstavničkom domu Kongresa je šarada!


Politika Autor:Beta11. jun. 202111:47\n„Izmene Ustava su jedna od najvažnijih aktivnosti u Akcionom planu za Poglavlje 23. Sama promena Ustava u oblasti pravosuđa najvažnija je u oblasti vladavine prava. Vladavina prava dovodi do jednog pravnog sistema gde postoji pravna sigurnost“, rekla je Popović za televiziju Prva.\nKada su u pitanju izmene Zakona o parničnom postupku, ministarka je kazala da se odustalo od izmene koja predviđa odbacivanje podnesaka ukoliko se ne plati sudska taksa u predviđenom roku, kada je do izmene zakona moralo da dođe zbog „zatrpanosti predmetima“.\n„Od toga se odustalo zahvaljujući našem veoma dobrom odnosu sa advokatskim komorama i sa pregovorima i usvojili smo sve njihove predloge. Došli smo u situaciju da u sudovima u parničnim odeljenjima je postojala zatrpanost sa predmetima, takozvanim bankarskim predmetima, i sudije prosto nisu mogle da rade kada imaju 2.000 i 3.000 predmeta u radu. Bilo je nemoguće građanima da ostvare prava u razumnom roku“, izjavila je Popović.\n„Sudije će birati Visoki savet sudstva i Visoki savet tužilaštva. Predlog je da u Visokom savetu sudstva bude pet sudija i pet istaknutih pravnika. Sa druge strane, u Visokom savetu tužilaštva biće četiri istaknuta pravnika, četvoro javnih tužilaca, odnosno zamenika javnih tužilaca, republički tužilac i ministar pravde“, istakla je Popović.\nNa pitanje da li bi republička javna tužiteljka Zagorka Dolovac trebalo više da se pojavljuje u javnosti, Popović je rekla da da bi trebalo da bude prisutnija u medijima, i naglasila da njih dve imaju „odličnu komunikaciju“.


Akademske studije na Fakultetu za turistički i hotelijerski menadžment osmišljene su u skladu sa potrebama kandidatima koji, motivisani temama kao što su putovanja, savremene turističke destinacije, hotelsko poslovanje i hrana, biraju da svoju karijeru grade u oblasti turizma i ugostiteljstva.\nObavezna stručna praksa u najpoznatijim hotelima, turističkim agencijama i restoranima, predstavlja najznačajniju prednost ovog fakulteta. Studenti koji upišu ovaj fakultet biće u prilici da učestvuju u studijskim putovanjima, kao i najznačajnijim manifestacijama iz ove oblasti (Sajam turizma u Srbiji i Berlinu i ostale manifestacije). Fakultet za turistički i hotelijerski menadžment potpisnik je preko 400 sporazuma o saradnji sa domaćim i inostranim turističkim agencijama i organizacijama, hotelima i restoranima. Svetska turistička organizacija (UNWTO - United Nations World Tourism Organization) potvrdila je kvalitet ovog studijskog programa više puta.\nNastava je osmišljena tako da studenti pored teorijskog i praktičnog znanja, usvajaju znanje iz još barem dva svetska jezika (engleski, španski, italijanski, francuski, nemački, kineski i ruski jezik), informacionih tehnologija i primenjuju savremena softverska rešenja koji se koriste u ovoj oblasti (Protel Hotelsoftware, Amadeus, Galileo, Microsoft Dynamic 365, TuristKlub, CubeRisk).\nU kombinaciji sa stečenim znanjem i unapređenim poslovnim veštinama, diplomiranim studentima Fakulteta za turistički i hotelijerski menadžment biće olakšan put ka pronalaženju atraktivnog i dobro plaćenog radnog mesta.\nTurizam - Predstavlja jednu od najbrže rastućih industrija u svetu, a takođe i jednu od najperspektivnijih grana privrede u Srbiji. U okviru ove opcije, studenti će se upoznati sa različitim vidovima turizma, kao što su zdravstveni turizam, seoski turizam, banjski turizam, sportski turizam i drugi.\nHotelijerstvo - Hotelska industrija je danas jedna od najprofitabilnijih, zbog toga što se ova industrija najbrže oporavila nakon svetske ekonomske krize. Na izbornoj opciji Hotelijerstvo, studenti će izučavati strategije organizacije i upravljanja hotelskim poslovanjima i poznatim hotelskim lancima.\nEkonomija hrane - Sa aspekta sadržaja i ishoda realizacije, ovo je u potpunosti nova izborna opcija koja je osmišljena po uzoru na popularne programe na svetski poznatim univerzitetima. Nastava na opciji Ekonomiji hrane se izvodi u skladu sa principima dualnog obrazovanja. U prilog ovome govori i činjenica da u modernom i profesionalnom ugostiteljstvu, pozicija šefa kuhinje/restorana predstavlja jednu od najvažnijih i najbolje plaćenih pozicija.\nZa upis na studijski program "Turizam, hotelijerstvo i ekonomija hrane" popunite formular za on-line prijavu.\nTuristički vodič / pratilac\nMenadžer prodaje turističkih aranžmana\nMarketing menadžer turističke agencije\nMenadžer sektora plana i analize\nMenadžer interne kontrole u hotelu\nMenadžer interne revizije u hotelu\nMenadžer prodaje u turističkim agencijama\nMenadžer recepcije (Front office)\nMenadžer sektora hrane i pića (F&B)\nMenadžer sektora marketinga i prodaje\nAsistent generalnog menadžera\nRukovodilac rentakar agencije\nMenadžer u avio-kompanijama\nMenadžer u oblasti keteringa\nMenadžer u globalnim distribucionim sistemima\nMenadžer u kruzing kompanijama\nRukovodilac u turističkim organizacijama\nSaradnik u lokalnim, regionalnim i nacionalnim turističkim organizacijama\nMenadžer wellness centara\nMenadžer u kongresnim biroima i centrima\nRukovodilac u nacionalnim parkovima\nMenadžer u akva-parkovima\nMenadžer tematskih parkova\nRukovodilac sektora za turizam u saobraćajnim preduzećima\nRukovodilac komercijalnih poslova u saobraćajnim preduzećima\nMenadžer etno sela\nMenadžer za poslovna putovanja u velikim korporacijama\nMenadžer u destinacijskim menadžment kompanijama i organizacijama\nSaradnik na poslovima iz oblasti turizma u javnom sektoru\nSaradnik-organizator javnih skupova, događaja i manifestacija\nNastavnik u srednjim stručnim školama\nSaradnik u ustanovi kulture\nMenadžer restorana i ugostiteljskih objekata\nMenadžer sektora za ljudske resurse (HR)\nRukovodilac organskih farmi\nRukovodilac farmi meda\nPrijemni ispit na studijskom programu Turizam, hotelijerstvo i ekonomija hrane sastoji se iz:\nintervjua na srpskom i engleskom jeziku na teme iz oblasti turizma, hotelijerstva i ekonomije hrane.\nNakon uspešnog završetka studija, studenti stiču akademsko zvanje diplomirani ekonomista, sa dodatkom diplomi koji ukazuje na posebne kompetencije u oblasti turizma, hotelijerstva i ekonomije hrane.\nE Ekonomija hrane\nKako funkcioniše ekonomski poredak, koja su osnovne zakonitosti po kojima funkcioniše tržište, zašto je važna konkurencija i koja su pravila makro i mikroekonomije, naučićete upravo na ovom predmetu.\nPredmet na kom ćete naučiti kako da razumete ponašanje budućih klijenata, ključna pravila motivacije, kako funkcionišu emocije i kako one utiču na donošenje odluka kod potrošača na turističkom tržištu.\nOvo je prvi usko stručni predmet na Vašim studijama. Na njemu ćete naučiti kako funkcioniše turističko tržište, kako se turizam razvijao u Srbiji i ostalim državama i zašto je turizam najbrže rastuća privredna grana danas.\nPraktičan predmet na kome ćete brzo, efikasno i na zanimljiv način naučiti kako da ovladate osnovnim analizama funkcija, kao i to kako da primenite statističke metode u svom budućem zanimanju.\nKarakteristika svih uspešnih ljudi je ili da su sami dobre računovođe ili da imaju dobre računovođe. Na ovom predmetu ćete se upoznati sa osnovama knjiženja, finansijskih izveštaja i značaju koji računovodstvo ima za uspešno poslovanje.\nSvrha ovog predmeta je upoznavanje sa informacionim tehnologijama, hardverskom i softverskom osnovom savremenih računarskih sistema, kao i fenomenom umrežavanja i Interneta. Pored toga, razmatraju se osnove baza podataka i njihove primene u poslovnom okruženju. Posebna pažnja se posvećuje pitanjima bezbednosti i principima na kojima se zasniva elektronsko poslovanje. Kroz praktične laboratorijske vežbe stiču se osnove računarske pismenosti u pogledu korišćenja računara, rada sa Windows OS, upotrebe programa za obradu teksta, prezentacije i rada na Internetu.\nEngleski jezik 1 je dvosemestralni ispit koncipiran na osnovu udžbenika Complete First Certificate (Cambridge University Press) kome odgovara nivo B2 (upper-intermediate level or Common European Framework). Ovaj kurs takođe predstavlja pripremu za one koji žele da steknu sertifikat o poznavanju opšteg engleskog jezika na nivou B2 (FCE).\nItalijanski I predstavlja multimedijalan kurs iz italijanskog jezika i kulture na početnom A1 nivou tokom kojeg se, počev od pravila izgovora i pisanja, sistematski radi na sve četiri jezičke veštine uz upotrebu modernog jezika i stalno smenjivanje komunikativnih i gramatičkih elemenata.\nCilj i ishod predmeta je usvajanje veština u korišćenju francuskog jezika na nivou A1 prema Zajedničkom evropskom referentnom okviru za jezike. Akcenat je na ravnopravnom razvijanju sve četiri veštine: usmenog i pismenog razumevanja, usmenog i pismenog izražavanja. Nastava obuhvata čitanje, slušanje, pisanje, konverzaciju i obrađivanje osnovne stručne terminologije. Cilj nastave je osposobljavanje učenika za komunikaciju u osnovnim svakodnevnim situacijama.\nKreativno osmišljen multimedijalni kurs koji sistematski i temeljno obrađuje osnove strukture govornog i pisanog kineskog jezika i analizira najzanimljivije aspekte bogate kineske kulture, istorije, filozofije i modernog kineskog društva.\nPredmet na kome ćete naučiti osnovna pravila uspešnog upravljanja i rukovođenja. Uspešno pohađan predmet omogućiće vam da se lakše suočite sa izazovima u realnom okruženju i da, koristeći menadžerske veštine i znanja, probleme rešavate efikasno.\nJedna od najrazvijenijih grana ekonomije. Ovaj predmet će vas naučiti da uspešno plasirate svoju robu ili uslugu na turističkom, hotelijerskom tržištu i tržištu ekonomije hrane. Upoznaćete se sa najnovijim trendovima u oblasti marketinga u 21. veku.\nT Menadžment turističke destinacije\nKako uspešno osmisliti i upravljati turističkom destinacijom? Zašto je Srbija izuzetno atraktivna turistička destinacija i na koji način se mogu povećati njene prednosti na globalnom tržištu? Ovo su samo neke od ključnih tema u okviru ovog usko stručnog predmeta na II godini studija.\nH Upravljanje ljudskim resursima u hotelijerstvu\nZašto je upravljanje kadrovima i ljudima gotovo važnije nego upravljanje materijalnim resursima? Na koji način se postiže veća efikasnost u radu hotela, koja su pravila selekcije i regrutovanja zaposlenih u hotelijerstvu? Sve ovo naučićete upravo na stručnom predmetu za izbornu opciju hotelijerstvo na II godini studija.\nE Međunarodna gastronomija\nPredmet na kome ćete naučiti osnovne karakteristike najvažnijih i najrasprostranjenijih međunarodnih kuhinja na svetu. U čemu su slične i u čemu se razlikuju? Koji običaji prate različite gastronomske kulture. Sve su ovo teme koje se obrađuju na predmetu ključnom za izbornu opciju Ekonomija hrane na II godini studija.\nNa ovom predmetu naučićete osnove prava i pravnog sistema, koje će vam biti od ogromne koristi u praksi i radu u privredi. Imaćete prilike da na interaktivan i zanimljiv način, kroz debate i diskusije, učite o osnovnim elementima države i prava, kao i o ključnim aspektima prava u turizmu.\nPredmet koji pruža studentu mogućnost da se upoznate sa prostorom kao opštim resursom i sistemom, kao i sa turističkim resursima, njihovom vrednošću i značajem za formiranje turističkog proizvoda i turističke ponude u prostoru.\nNa ovom predmetu naučićete osnovna pravila ponašanja zaposlenih u organizacijama, kao i ključne karakteristike različitih poslovnih kultura. Predmet koji će vas naučiti pravilima uspešne komunikacije i u potpunosti pripremiti za stručnu praksu na III i IV godini studija.\nEngleski jezik 2 je dvosemestralni ispit koncipiran na osnovu udžbenika Complete First Certificate (Cambridge University Press) kome odgovara nivo B2 (upper-intermediate level or Common European Framework). Ovaj kurs takođe predstavlja pripremu za one koji žele da steknu sertifikat o poznavanju opšteg engleskog jezika na nivou B2 (FCE).\nPriprema studenata za sporazumevanjeu različitim komunikativnim situacijama, razumevanje pročitanih tekstova jednostavnije forme i za pisanje krćih sastava deskriptivne i narativne forme,u sadašnjem, budućem i prošlim vremenima.Program izvođenja nastave odgovara nivou A2.\nItalijanski II predstavlja multimedijalan kurs iz italijanskog jezika i kulture na početnom A2 nivou tokom kojeg se sistematski radi na sve četiri jezičke veštine uz upotrebu modernog jezika i stalno smenjivanje komunikativnih i gramatičkih elemenata. Ovaj kurs treba da osposobi studente za osnovnu komunikaciju, razmenu informacija jednostavnim jezikom u svakodnevnim situacijama i saopštavanje osnovnih potreba.\nCilj i ishod predmeta je usvajanje veština u korišćenju francuskog jezika na nivou A2 prema Zajedničkom evropskom referentnom okviru za jezike. Akcenat je na ravnopravnom razvijanju sve četiri veštine: usmenog i pismenog razumevanja, usmenog i pismenog izražavanja. Nastava obuhvata čitanje, slušanje, pisanje, konverzaciju i obrađivanje osnovne stručne terminologije. Cilj nastave je osposobljavanje učenika za komunikaciju u osnovnim svakodnevnim situacijama.\nNa ovom predmetu naučićete najvažnije elemente uspešnog upravljanja u hotelskoj industriji, kao i ključna pravila uspešnog poslovanja hotela na globalnom i nacionalnom tržištu u uslovima globalizacije.\nNa koji način funkcionišu turističke agencije? Koja su osnovna pravila poslovanja organizatora putovanja? Kako se obavljaju složene poslovne operacije u turističkim agencijama? Ovo su samo neke od tema koje ćete naučiti na stručnom predmetu na III godini studija.\nT Finansijsko poslovanje u turizmu\nPredmet na kom ćete naučiti kako se odvija i koja su pravila uspešnog finansijskog poslovanja u turističkoj privredi.\nH Finansijsko poslovanje u hotelijerstvu\nPredmet na kom ćete naučiti kako se odvija i koja su pravila uspešnog finansijskog poslovanja u hotelskoj industriji.\nKako uspešno osnovati sopstveni restoran? Koja su pravila poslovanja restorana na tržištu? Koji su ključni propisani standardi koji se odnose na restoraterstvo i na koji način uspešno upravljati restoranima? Sve su ovo ključne teme koje ćete obrađivati u okviru predmeta na III godini studija.\nInformacioni sistemi u turizmu i hotelijerstvu\nInformacione tehnologije su neizostavne u svim oblastima poslovanja. Na ovom predmetu naučićete kako da primenite IT u turizmu i hotelijerstvu i kako da uspešno koristite programe namenjene ovim oblastima poput Amadeusa i Fidelia.\nMenadžment kulturnih resursa u turizmu\nNa ovom predmetu, upoznaćete se sa konceptom održivog razvoja kulturnog turizma i potencijalnom konfliktnošću između zaštite kulturnih resursa i dobara i njihovom eksploatacijom u turizmu. Takođe, naučićete modele održivog razvoja turističkih kulturnih atrakcija i njihovim upravljanjem.\nEngleski jezik 3 je dvosemestralni ispit koncipiran na osnovu udžbenika Going International (Oxford University Press) na nivou B1. Cilj nastave predmeta Engleski jezik III je da studente uvede u stručnu terminologiju iz oblasti turizma i hotelijerstva i osposobi ih za samostalnu i kreativnu upotrebu jezičkih struktura i veština u njihovom poslovnom okruženju.\nDrugi strani jezik 3\nIzvođenje i usvajanje novih tematskih, gramatičkih, komunikativnih i leksičkih jedinica. Uvođenje u stručnu terminologiju kroz primere iz izvorne hispanske literature. Ovaj kurs treba da osposobi studente za razumevanje i izražavanje u različitim situacijama, kako u svakodnevnoj komunikaciji, tako i u poslovnom okruženju; za samostalno tumačenje različitih tekstova, za poslovno komuniciranje i pisanje sastava, pisama i izveštaja jednostavnije forme. Program izvođenja nastave odgovara nivou B1.1.\nItalijanski III predstavlja multimedijalan kurs iz italijanskog jezika i kulture na srednjem B1 nivou tokom kojeg se sistematski radi na sve četiri jezičke veštine uz upotrebu modernog jezika i stalno smenjivanje komunikativnih i gramatičkih elemenata. Ovaj kurs priprema studente za savladavanje italijanskog jezika, koje će im omogućiti snalaženje u raznim situacijama nesmetanu komunikaciju i razumevanje sagovornika kada se radi o njemu poznatim temama i predmetu njegovog interesovanja.\nCilj i ishod predmeta je usvajanje veština u korišćenju nemačkog jezika na nivou A2 prema Zajedničkom evropskom referentnom okviru za jezike. Akcenat je na razvijanju gramatičke, sociolingvističke, strategijske kompetencije i kompetencije na nivou diskursa. Nastava obuhvata čitanje, slušanje, pisanje, konverzaciju i obrađivanje stručne terminologije.\nSporazumevanje studenata u različitim komunikativnim situacijama, razumevanje pročitanih tekstova složenije forme i pisanje sastava deskriptivne i narativne forme u prošlom, sadašnjem i budućem vremenu. Program izvođenja nastave odgovara nivou B2.\nCilj i ishod predmeta je usvajanje veština u korišćenju francuskog jezika na nivou B 1.2 prema Zajedničkom evropskom referentnom okviru za jezike. Cilj nastave je osposobljavanje učenika za komunikaciju u situacijama vezanim za njihovu struku.\nKineski jezik 4 je kreativno osmišljen multimedijalni kurs koji sistematski nadograđuje stečenu osnovu govornog i pisanog kineskog jezika, obogaćuje vokabular i dublje ulazi u gramatičke i lingvističke strukture tipične za komunikaciju na kineskom jeziku. Analizira najzanimljivije aspekte bogate kineske kulture, istorije,filozofije i modernog kineskog društva. Studenti ovladavaju složenijim rečeničnim strukturama i gramatičkim konstrukcijama tipičnim za izražavanje na kineskom jeziku i vokabularom koji im omogućava napredniju komunikaciju u svakodnevnom životu i poslovnom okruženju.\nStručna praksa u turizmu, hotelijerstvu i ekonomiji hrane\nObavezna prijava za stručnu praksu studenata III godine Fakulteta za turistički i hotelijerski menadžment se vrši isključivo on-line do kraja februara tekuće školske godine. Za studente III godine praksa će se organizovati u šestom semestru u trajanju od mesec dana (tokom maja). Studenti koji žele samostalno da organizuju profesionalnu praksu treba da donesu potvrdu iz organizacije (na memorandumu preduzeća sa potpisom i pečatom ovlašćenog lica i naznačenim periodom kada će ići na praksu), na osnovu koje će im Univerzitet izdati uput na praksu. Studenti koji su ranije obavili profesionalnu praksu u zemlji ili inostranstvu treba da donesu potvrdu kako bi im se izvršilo priznavanje. Zaposleni studenti su oslobođeni obavljanja stručne prakse (na osnovu donete potvrde o zaposlenju na memorandumu preduzeća sa potpisom i pečatom ovlašćenog lica).\nZdravstveni aspekt turizma\nNa ovom predmetu upoznaćete se sa uticajem ishrane i rekreacije, kao i svih prirodnih činilaca koji deluju na zdravlje, a povezani su sa boravkom turista na destinaciji, kao i sa efikasnošću nemedicinskih tretmana koji se nude u wellness i spa centrima i banjskim lečilištima.\nPredmet na kom ćete naučiti na koji način se ponašaju potrošači na turističkom tržištu i šta sve utiče na njihovu odluku da postanu vaši potencijalni klijenti. Interaktivna predavanja sa brojnim primerima iz prakse, pomoći će vam u tome.\nT Održivi turizam\nŠta je zelena ekonomija i koje je mesto turizma u okviru zelene ekonomije? Zašto je koncept održivog razvoja i očuvanja životne sredine tesno povezan sa turizmom? Na koji način turizam može da utiče na podizanje ekološke svesti ljudi – samo su neke od tema u okviru ovog predmeta.\nH Projektovanje i izgradnja u hotelijerstvu\nKako se projektuje, gradi i održava hotelska arhitektura, kako se vrši izbor lokacije objekta, sadržaj soba i kupatila, projektovanje i sadržaj restorana,p rojektovanje dodatnih sadržaja, kreiranja enterijera sa svim elementima menjanja, zaštite i redizajniranja u zavisnosti od kategorizacije i projektnog zadatka.\nE Osnove tehnologije životnih namirnica\nSaznaćete sve o osnovnim vrstama i karakteristikama životnih namirnica koje se koriste u ugostiteljstvu i nude domaćim i stranim turistima i njihovoj pravilnoj upotrebi u ugostiteljstvu.\nT Ekonomsko-finansijska analiza u turizmu\nMoći ćete da usvojite znanja iz oblasti finansijske i ekonomske analize poslovanja u privatnom i javnom sektoru u turizmu, da se osposobite za samostalnu analizu bilansa stanja i bilansa uspeha, analizu osnovnih ekonomski elemenata poslovanja, samostalnu analizu poslovnog plana.\nH E Ekonomsko-finansijska analiza u hotelijerstvu\nMoći ćete da usvojite znanja iz oblasi finansijske i ekonomske analize hotelskih preduzeća i analizirate uspešnost poslovanja hotela na praktičnim primerima.\nT Tematski turizam\nNaučićete sve o važnosti pojedinih specifičnih oblika turizma na domaćem i međunarodnom tržištu i značaju pojedinih specifičnih/selektivnih oblika turizma za nacionalnu ekonomiju i razvoj turizma Srbije uopšte.\nH Upravljanje kvalitetom u hotelijerstvu\nKoji su osnovni standardi kvaliteta? Na koji način se ostvaruje kvalitet u hotelijerstvu u uslovima globalnog poslovanja? Zašto je ispunjenost ovih standarda važna za uspešno poslovanje hotela na tržištu? Ovo su samo neke od najvažnijih tema u okviru ovog predmeta.\nE Bezbednost hrane\nŠta je bezbednost hrane i koje su to najčešće opasnosti u hrani koje je čine nebezbednom za zdravlje ljudi? Saznaćete još i koji su osnovni pristupi i principi upravljanja bezbednošću hrane, koji garantuju ponudu bezbedne hrane potrošaču, što su samo neke od najvažnijih tema u okviru ovog predmeta.\nDvosemestralni ispit koncipiran na osnovu udžbenika Going International (Oxford University Press) na nivou B1. Cilj nastave predmeta Engleski jezik IV je da studente osposobi za komunikaciju na engleskom jeziku u oblasti turizma i hotelijerstva.\nDrugi strani jezik 4\nSistematizovanje i obnavljanje ranije stečenih znanja. Izvođenje i usvajanje novih tematskih, gramatičkih, leksičkih i komunikativnih jedinica. Uvođenje i primena nove stručne terminologije. Studenti se pripremaju za sporazumevanje u različitim kontekstima, kako u svakodnevnoj komunikaciji, tako i u poslovnom okruženju.\nItalijanski IV predstavlja multimedijalan kurs iz italijanskog jezika i kulture na srednjem B2 nivou tokom kojeg se sistematski radi na sve četiri jezičke veštine uz upotrebu modernog jezika i stalno smenjivanje komunikativnih i gramatičkih elemenata. Italijanski IV predstavlja multimedijalan kurs iz italijanskog jezika i kulture na srednjem B2 nivou tokom kojeg se sistematski radi na sve četiri jezičke veštine uz upotrebu modernog jezika i stalno smenjivanje komunikativnih i gramatičkih elemenata.\nKineski jezik 4\nPredmet na kome ćete naučiti osnovne personalne i poslovne veštine koje će vam omogućiti da budete konkurentni na tržištu rada i lakše se zaposlite i budete uspešniji u poslu. U okviru ovog predmeta ćete moći znanja da primenite na stručnoj praksi u privredi i pretočite ih u konkretan istraživački projekat.\nAleksandra Đorđević Intertours Šabac\nMilica Biberdžić Think Travel\nTamara Taušanović YUTA


DODIKU NA MEGDAN: Mirko Šarović kandidat za predsjedništvo BiH | Ramski Vjesnik\nOstale novosti 24.06.2022. 10:40h Uredništvo\nJednoglasnom odlukom Glavnog odbora Mirko Šarović, predsjednik Srpske demokratske stranke, izabran je za kandidata SDS-a za člana Predsjedništva BiH iz Repubike Srpske, priopćeno je iz ove stranke.\n“Moja zahvalnost svim glanovima Glavnog odbora SDS koji su mi danas pružili podršku. Posebno hvala predsjedniku Glavnog odbora Milanu Miličeviću na podršci koju mi je uputio danas“, poručio je Šarović nakon nominacije.\nOn je kazao da samo naporima svih članova SDS može doći do pobjede\n“Vodit ću pozitivnu kampanju i pružat ćemo ruku i protukandidatima i konkurentskim strankama. Trebamo se nadmetati u tome tko više i bolje može uraditi za našu republiku i naš narod”, poručio je kandidat SDS za člana Predsjedništva BiH iz RS.\nŠarović je poručio da je već odredio ciljeve kampanje i da su oni koncizni i jasni\n“Spreman sam donijeti pobjedu opoziciji za člana Predsjedništva BiH i da ključno doprinesem pobjedi cijele opozicije u listopadu. Ekonomija će biti u prvom planu moje kampanje i uvjeren sam da dobra politika može biti prepoznata kroz rezultate već u prvoj godini mandata nove vlasti. Regionalna suradnja, članstvo u Europskoj uniji koje ne treba da nam netko udijeli već da to zaslužimo. Tko podrži moju platformu, imat će mjesta u našoj velikoj pobjedi i budite uvjereni da ćemo uspjeti mijenjati stvari u Republici Srpskoj”, zaključio je Šarović.\nKandidata za člana Predsjedništva BiH iz RS predstavio je Milan Miličević koji je kazao da je ime kandidata SDS usvojeno jednoglasno nakon obilnih konzultacija.\n“Pobjeda je jedini uspjeh i ni o čemu drugome ne razmišljamo. Postoji suglasnost da se svi općinski odbori uključe i rade da bi došlo do pobjede. Naš maksimalni napor će biti da i Jelena Trivić bude podržana na isti način od SDS-a u kandidaturi za Predsjednika Republike Srpske”, naveo je.


DANIJEL CVJETIĆANIN Narko-ekonomija - Печат - Лист слободне Србије\nПочетна/Колумне/DANIJEL CVJETIĆANIN Narko-ekonomija\nDANIJEL CVJETIĆANIN Narko-ekonomija\nДанијел Цвјетићанин 13/06/2010\tКолумне Оставите коментар\nDržava naučena na inostrane kredite, prekomernu potrošnju i uvoz, brzo će postati gotovo narkomanski zavisna od tih kredita, a kada se mogućnosti zaduživanja umanje, odreći će se sopstvenih resursa\nPitajte bilo kog narkomana da li je svestan da će ga droga, u ne tako dalekoj budućnosti, dovesti ne samo do finansijske propasti, nego i do teških zdravstvenih problema, nemerljivih patnji i najzad – verovatno do tragičnog i preranog kraja. Po pravilu, dobićete potvrdan odgovor. Ali uz napomenu da, ni pored najbolje volje, ne može, nekada ni uz lekarsku pomoć, da se oslobodi zavisnosti.\nU ekonomskim sistemima, naročito na makronivou, može se uočiti odgovarajuća analogija. Država naučena na inostrane kredite, prekomernu potrošnju i uvoz, brzo će postati gotovo narkomanski zavisna od tih kredita, a kada se mogućnosti zaduživanja umanje, odreći će se sopstvenih resursa – prodajući ih budzašto, samo da bi obezbedila dodatne prilive u devizama. Postoji veliki broj zemalja obuhvaćenih ovim scenariom. Makroekonomija, srećom ili na žalost, ne zna za pojam smrti, nego samo za ravnotežu na sve nižem nivou, pa makroekonomski sistemi nastavljaju da tavore u siromaštvu decenijama, a katkad i vekovima.\nNajrazvijenije zemlje imaju dobre razloge da podstiču potrošnju i zaduživanje manje razvijenih, te da na taj način prošire svoja tržišta i stave pod svoju kontrolu privredne resurse celoga sveta. Neki analitičari se trude da u ovome vide zavereničku ruku neke moćne grupe, ne shvatajući da logika kapitala, bez ikakve zavereničke organizacije, jednostavno nameće opisani proces. Nema tu nikakve zavere, nego samo lako prepoznatljivih ekonomskih i političkih interesa.\nEvroatlantske vlade u Srbiji prihvatile su, poslednjih desetak godina, sugerisani „model razvoja“. Na osnovu zaduživanja, prodaje resursa i potrošnje ostvarene su visoke stope rasta BDP-a, (u proseku između 5 i 6 procenata godišnje). U tom su rastu dominirale usluge – trgovačke, transportne, a naročito finansijske, dok su poljoprivredna i industrijska proizvodnja uglavnom stagnirale. Građani su takođe povećavali svoju potrošnju, a mogućnosti izbora robe na domaćem tržištu rasle su do neslućenih razmera. Od međunarodnih institucija naši evroatlantski ministri i predsednici dobijali su gromke pohvale i aplauze. Nastala je trka oko toga ko će ugovoriti više kredita, ili prodati veći broj preduzeća. Što je Srbija postajala siromašnija i poniženija, vlade i ministri su dobijali sve bolje ocene na međunarodnoj areni.\nRazvojni model koji su usvojile i sledile sve naše evroatlantske vlada imao je svoju idejnu podlogu u Vašingtonskom konsenzusu. Ovaj sporazum MMF-a, Svetske banke i administracije SAD-a podrazumeva makrostabilizaciju, liberalizaciju (cena, kursa, tokova robe, rada i kapitala) i strukturno prilagođavanje (odnosno privatizaciju kao njegov najvažniji deo). U vreme formiranja Vašingtonskog konsenzusa (1989. godine), glavnu reč u administraciji SAD-a, takođe u MMF-u i SB-u, vodili su neoliberalno orijentisani ekonomisti. Verovatno je ovo bio razlog da naša stručna javnost prepozna nametnuti model razvoja kao „liberalni“, iako se pokazalo da on na najsuroviji način guši privredne slobode. Tako je i ekonomska politika naših evroatlantskih vlada, u skladu sa ovim pogrešnim uverenjem, tretirana kao „liberalna“ politika, pa su se i njeni kritičari najžešće okomili na liberalni model i posledice njegovog funkcionisanja. Za to vreme, na privrednoj pozornici Srbije suvereno su gospodarili (i jačali) najmračniji oblici državnog intervencionizma, koji bi se, u pojedinim manifestacijama, mogli lako prepoznati kao modeli partijsko – komandne privrede.\nTeško da bismo mogli da objasnimo iole obrazovanijim ekonomistima da je politika evroatlantskih vlada u Srbiji posle 2000. – liberalna, osim možda u oblasti spoljne razmene (uzgred, ovo je poslednja oblast ekonomije koja je liberalizovana – pa i to samo delom – u danas najrazvijenijim zemljama). Kako u jednom liberalnom modelu objasniti masivne interventne mere vlasti: NIP, industrijsku politiku, subvencionisanje svega i svačega, gotovo administrativno formiranje kursa (na osnovu inostranih kredita), državno–partijsko podsticanje zaduživanja, uvoza i potrošnje – preko svih realnih mogućnosti. Dodajte ovome i uporno održavanje, i dalje urušavanje, slabog pravnog poretka, nesigurnost svojine i ugovora, kao i otvorenu podršku vlasti kršenju pravila prostornog reda…\nPa ipak je ta i takva politika imala snažnu podršku MMF-a i drugih učesnika Vašingtonskog konsenzusa, tih poznatih zaštitnika liberalizma u svetskoj ekonomiji. Opravdano je postaviti pitanje da li su liberalizacija, kao i ekonomska (i druga) demokratija u Srbiji, istinski ciljevi naših evroatlantskih saveznika, ili je njihov pravi cilj jačanje novih oblika kolonijalizma, uz oslonac na autoritarne snage u zemlji i totalitarni privredni model? Nove svetske gazde i njihove kompradore možda najviše raduju oni domaći kritičari koji, bespoštedno satirući „liberalni“ model, guraju Srbiju u naručje novih kolonijalnih gospodara.


Voda teče 19 vekova | Reportaže | Novosti.rs\nVoda teče 19 vekova\nS. BABOVIĆ | 24. jul 2010. 20:56 | Komentara: 0\nPreduzimljivi stanovnici malog sela Kamenica, pored Niša, koriste drevno rimsko nasleđe\nNiš: Muškarac umro u dvorištu škole\nTIK do starog rimskog vodovoda odakle su stari Rimljani od 4. veka snabdevali pitkom vodom drevni Naisus, meštani sela Kamenica pored Niša uspeli su da premoste kameničku reku i namerni su da rekonstruišu i stare vodenice iz turskog doba.\nSELOMIR Marković, čuvar na Čegru, kaže nam da su Rimljani pored vodopada ostavili cevi od 385 milimetara, pravljene od keramike uz pomoć kojih su kontrolisali vodu da se ne “otruje” pre proticanja do Niša.\nDo mosta voda ide od vodopada, koji je star ravno 19 vekova!Takva prirodna starina mora da se iskoristi, kažu Kameničani. Blizu 500 žitelja složno ovih dana delje drvo, dovlači mehanizaciju i na smenu gradi most i prilaz do obližnjeg manastira svetog Đorđa. Srbi, ipak, mogu da se slože, pričaju kroz šalu stariji meštani, ističući ponosno da su i spaljenu crkvu uspeli da obnove.\n- Trebalo nam je mesec dana da izgradimo most - priča za “Novosti” Branislav Mišić, većnik iz Kamenice. - Kamenička reka “najživlja” je drugog dana Uskrsa, kada se svetinja skupi da po običaju preko vode pređe. To se jedva izvodilo, posebno kada je led. Most smo zajedno sa opštinom podigli. Za vodenice nam treba i podrška Zavoda za spomenike. Crkveni odbor se organizovao, uspeo da sakupi novac, priložila je i opština Pantelej. Sve zajedno oko 100.000 dinara, jer su ljudi radili volonterski. Njihovo je, pa ne žale truda.\nVelimir Aranđelović, predsednik Crkvenog odbora, kaže nam da su ljudi neumorno iz njiva produžavali do reke, kako bi je što pre savladali. Živa zelena priroda taknuta je tek toliko da bi se bolje upoznala. Sledeći korak je da se renoviraju vodenice od pre dva veka. Rimljani su u blizini sređivali vodovod, pa reka teče kao u stara vremena.\nKAMENICA je ponosna i na heroje iz Drugog svetskog rata. Dušan Tasković Srećko, po kome je nazvano obližnje Srećkovo vrelo, pa Radmila Kovačević, Hristina Markiši.\n- Naše žene su veš prale na obližnjem podduvaru - priča za “Novosti” Dragutin Đorćević, koji pripada jednoj od četiri najstarije familije u Kamenici. - Imamo retke zgrade u orijentalnom stilu, koje su danas zapuštene, a mogle bi da budu atrakcija. Nisu daleko ni od Čegra ni od Crjanske pećine, pa bi to mogla da bude dobra maršruta.\nVoda teče oko manastira svetog Đorđa, koji je sagrađen u 15.veku. Oznake na ciglicama rimskog porekla svedoče o značaju koje je vodopad pored manastira imao za Rimljane.\n- Sudbina ovog vodopada pratila je sudbinu obližnje crkve - priča za “Novosti” Selomir Marković, čuvar spomenika na Čegru. -Tu su kaluđeri uzimali vodu i u srednjem veku, a u crkvici je posle Resave bila najpoznatija prepisivačka škola. Kada su Turci zapalili crkvu, kaluđeri su prebegli u manastir Šišatovac i poneli knjige i sećanje.\nManastir svetog Đorđa 1564. imao je samo dva kaluđera, a poslednji pomen za vreme vladavine sultana Murata Drugog (1574-1595) spominje samo jednog. Izvori kazuju da su Turci posle ugušenja Niške bune 1841. godine i u Kamenici spalili crkvu, pa je najverovatnije tada porušen manastir svetog Đorđa. Kameničani su obnovili crkvu od 1988. do 1998. godine.


Kućna automatika AVE\nČetvrtak, 23. Septembar 2021, 18:57:43\nUpoznajte sistem kućne automatike\nŠta je sistem pametne kuće?\nJedna od definicija sistema pametne kuće može da glasi:\nSistem pametne kuće nadzire i upravlja svim sistemima, uređajima i instalacijama u kući, u realnom vremenu, na način usklađen sa vašim zahtevima, potrebama i navikama, štedeći energiju, povećavajući pritom komfor života i bezbednost.\nUpotrebom različitih senzora, Ave pametna kuća umesto vas može na efikasan način da brine o temperaturi svake prostorije u zavisnosti od načina njene upotrebe, da u sumrak automatski uključuje spoljašnju rasvetu ili rasvetu u hodnicima ako detektuje prisustvo čoveka, zatim da automatski spusti roletne i zatvari prozore u slučaju nevremena ili da zatvori glavni ventil za vodu ako detektuje curenje vode u kupatilu i o tome vas obavesti na mobilni telefon.\nPored automatizacije brojnih funkcija u kući, sistem Domina Plus učiniće vaš život jednostavnijim kroz mogućnost kreiranja brojnih scenarija i njihovog izvršavanja samo jednim klikom na taster ili na ikonicu touch screen-a. Drugim rečima, ne morate "trčati" po kući, već možete sa jednog mesta "kazati" sistemu šta treba da uradi umesto vas (npr. da ugasi svetla na spratu kuće, da spusti roletne i podesi ekonomičnu temperaturu u svim spavaćim sobama, da pusti tihu muziku u dnevnoj sobi i pripremi najlepši ambijent za večeru sa prijateljima). Ave sistem pametne kuće pruža vam izvanrednu mogućnost da budete sam svoj scenarista. Osmislite scenarije baš onakve kakve vi želite i menjajte ih po svojoj potrebi direktno na Touch Screen-u.\nBez obzira što vaša kuća zna da se brine o sebi, ukoliko poželite, vi joj uvek možete zadati neki novi zadatak bez obzira gde se u tom trenutku nalazite (na poslu, u školi, u šetnji, na odmoru u inostranstvu...). Pristupom preko interneta sistemu Domina Plus, sa bilo koje lokacije u svetu možete upravljati svim instaliranim funkcijama i scenarijima, pogledati snimke video kamera, aktivirati alarmni sistem, simulirati vaše prisustvo u kući i slično. Za upravljanje Ave pametnom kućom sa udaljene lokacije mogu se koristiti bilo koji uređaji koji ima pristup internetu (PC, tablet, pametni telefon) bez obzira na vrstu operativnog sistema.\nSačuvajte svoju energiju za važne i kreativne stvari u životu, prepustite brigu o vašoj kući sistemu Domina Plus\nZašto sistem pametne kuće?\nOsnovna svrha sistema kućne automatike jeste da vas rastereti svih uobičajenih aktivnosti koje se svakodnevno ponavljaju i oduzimaju vam dragoceno vreme, da vas oslobodi brige oko bezbednosti kuće i imovine, kao i da se umesto vas brine o uštedi energije na što efikasniji način.\nAutomatizacija svakodnevnih aktivnosti o kojima bi ste inače sami vodili računa:\nautomatsko uključivanje spoljašnje rasvete u sumrak i isključivnje u zoru\nautomatsko uključivanje rasvete u predsoblju prilikom ulaska u kuću - svetlo dobrodošlice\nautomatska regulacija temperature prostorija u zavisnosti od godišnjeg doba, od doba dana, od namene prostorije, od prisustva osobe...\nautomatsko aktiviranje zalivnog sistema u dvorištu, jednom ili više puta dnevno u određeno vreme i u zavisnosti da li pada kiša ili ne\nautomatsko spuštanje roletni ili zatvaranje prozora u slučaju nevremena\nNivo bezbednosti kuće i imovine može se povećati primenom sledećih mera:\nautomatsko aktiviranje protiv provalnog sistema kroz scenario "odlazak"\ndetekcija poplave i curenja gasa i automatsko zatvaranja dovodnih ventila kako bi se sprečila šteta.\nsimulacija prisustva u periodu kada ste duže vreme odsutini iz kuće\nposmatranje snimaka kamera preko interneta kada ste otsutni iz kući\nobaveštvanje korisnika o provali ili tehničkim alarmima preko na mobilni telefon\nZnačajne uštede energije mogu se ostvariti pažljivim konfigurisanjem sistema kroz sledeće aspekte:\nvremenski programirana regulacija temperature u svim prostorijama u skladu sa namenom prostorija i navikama korisnika\nautomatska redukcija temperature tokom noći ili kada niko nije prisutan u kući\nautomatska kontrola spoljašnje rasvete\nkontrola unutrašnje rasvete kroz dimovanje ili pomoću senzora prisustva\nŠtednja energije ne znači nužno odricanje od komfora, promenu navika i stila života. Ne menjajte sebe, Domina Plus se prilagođava vašim potrebama, povećava komfor, a istovremeno brine o štednji energije.


Radnički slavio u Aranđelovcu - Ritam Grada - vesti Kragujevac\nNaslovna Sport Radnički slavio u Aranđelovcu\nRadnički slavio u Aranđelovcu\nU četvrtom kolu Druge lige – jug u stonom tenisu, ekipa Radničkog ubedljivo je slavila na gostovanju u Aranđelovcu rezultatom 1:4.\nU prvom meču Bogdan Pršić pobedio je Uroša Nedovića rezultatom 3:2 i to je bila jedina pobeda za Aranđelovčane. Izjednačenje u susretu doneo je Danilo Bogavac koji je savladao Lazara Savkovića rezultatom 3:0. Nemanja Milanović u zanimljivom meču pobedio je Dalibora Simića sa 3:2, za preokret, a istim rezultatom Danilo Bogavac je pobedio Bogdana Pršića i tako ostao neporažen posle četri odigrana kola. Tačku na ovaj susret stavio je Uroš Nedović koji je Dalibora Simića pobedio sa 3:1.\nStonoteniseri su i dalje sa maksimalnim učinkom, a sledeći meč je na programu u subotu 2. novembra od 14 časova, kada će ugostiti ekipu Jedinstvo iz Užica.\nSTK Aranđelovac – STK Radnički Kragujevac 1:4\n1:0 Bogdan Pršić – Uroš Nedović 3-2 (11:7 8:11 11:9 8:11 11:4)\n1:1 Lazar Savković – Danilo Bogavac 0-3 (9:11 5:11 4:11)\n1:2 Dalibor Simić – Nemanja Milanović 2-3 (11:7 14:12 7:11 5:11 3:11)\n1:3 Bogdan Pršić – Danilo Bogavac 2-3 (6:11 12:10 11:5 9:11 8:11)\n1:4 Dalibor Simić – Uroš Nedović 1-3 (4:11 6:11 11:4 9:11)\nPrethodni članakPepeljuga u Pozorištu za decu\nSledeći članakNastavlja se KRAF\nEvropska noć istraživača danas u Kragujevcu\nPonovo prekid proizvodnje u FIAT-u\nU Šumadiji zaraženo još 376 građana\nU toku radovi u školi u Stragarima\nKrstovdanski vašar na Šumadija sajmu\nU Kragujevcu 288 novozaraženih


05-12-2020 16:47 Izdvojeno Svet Region\nPodgorička policija uhapsila je danas D.R (30) koji je, kako navode, sinoć ispred zgrade Skupštine ispalio vatromet.\nMilo Đukanović, policija. (Foto: Jutjub)\nPojasnili su da je D.R. uhapšen zbog počinjenog prekršaja iz člana 13 Zakona o javnom redu i miru.\nOn će biti uz prekršajnu prijavu priveden u skraćenom postupku kod sudije za prekršaje.\nTakođe, policija u Kolašinu je dokumentovala organizovano kretanje 30 vozila o čemu je obaviješten nadležni državni tužilac.\nU Crnoj Gori je posle izbora nove Vlade usledilo slavlje na ulicama u nekoliko gradova. LJudi su izašli na ulice sa zastavama Srbije i Crne Gore, trubili su iz automobila, a bilo je i vatrometa.


Pogled u Centar - ELEMENTARIJUM\n2-4. decembar Na Festivalu nauke, koji je posetila 21.000 ljudi, CPN otvorio prozore ka nauci\nU petak, 2. decembra, otvorene su kapije petog po redu Festivala nauke, koji se ove godine održava od 2. do 4. decembra na četiri lokacije – u zgradi Studentskog kulturnog centra (SKC), Teatru „Bojan Stupica“, Galeriji Narodne banke i Robnoj kući „Kluz“. U ovom pravom prazniku nauke Centar se pridružio šarenoj bujici od nekoliko stotina učesnika koji su došli iz brojnih naučnih ustanova u Srbiji.\n„Budući da je merilo čoveka upravo način na koji koristi svoju moć, želim pre svega da se zahvalim ovim mladim ljudima i svim učesnicima Festivala, što uporno, dugi niz godina, promovišu nauku“, rekla je na ceremoniji otvaranja Aleksandra Drecun, direktorka Centra za promociju nauke, obraćajući se mladim učesnicima Festivala.\n„Želim da im čestitam jer su pioniri na tom putu i da ih pozovem da sa nama, svi zajedno, i javni sektor, i nevladine organizacije, i mediji, naravno, nastave da doprinose tome da se naučna pismenost u Srbiji unapredi“, pozvala je Aleksandra Drecun, čestitajući organizatoru i zahvaljujući se promoterima nauke.\nCPN je pokrovitelj Festivala, ali je, već drugu godinu zaredom, i jedan od učesnika i izlagača. Svoj štand koncipirao je u duhu svoje misije – da bude prozor u svet nauke. Na ovom mestu, odmah nakon ulaza u zgradu Robne kuće „Kluz“, posetioci Festivala nauke mogu da provire u veliku kutiju punu raznovrsnih sadržaja, podeljenih u nekoliko tematskih celina.\nIstražite ceo temat:\nNaime, posetioci mogu da vide veliki beli zid iza kog se kriju životinje, laboratorija, predstave svemira, vozić koji lebdi u vazduhu i još mnogo toga. Nauka za građane često predstavlja nepoznanicu kojoj je teško prići. Baš iz tog razloga, postavka se nalazi iza simboličnog zida sa mnoštvom otvora – Centar aktivno radi na otvaranju nauke ka društvu i pružanju mogućnosti građanima svih uzrasta da nauku vide i razumeju.\nU isto vreme, ova naučna kutija je neka vrsta najave zgrade Centra, koja se gradi u bloku 39 na Novom Beogradu. Nauka će u zgradi biti predstavljena na interaktivan način, kroz stalne i privremene postavke, kroz Dečji naučni klub, laboratorije, auditorijume, planetarijum, naučni bioskop, naučni vrt, predavanja, eksperimente, demonstracije, kongrese, debate.\n„S vremena na vreme, duh otkrića u nepravilnim intervalima poseti Zemlju. Retki srećnici koji to prepoznaju shvate da je to velika ideja i znaju da će se ona sprovesti. Ovo su reči Nikole Tesle, koji je želeo da nam dočara kako on vidi svet oko nas, a mi danas možemo da ih pozovemo u pomoć kako bismo objasnili šta je svrha promocije nauke i ovakvih festivala“, zaključila je Aleksandra Drecun.\nŠta posetioci štanda Centra za promociju nauke mogu da vide?\nU saradnji sa JP Srbijašume, Centar za promociju nauke nastavlja svoje aktivnosti obeležavanja Međunarodne godine šuma, pa će posetioci moći da pogledaju film Šume za ljude, vide šta se to krije u našem terarijumu i uživaju u fotografijama mikrokosmosa. U ovom, „šumskom“ delu, nalazi se i Eriksonovo drvo, osetljivo na ljudsko prisustvo, koje tvituje svoje raspoloženje. Razumevanje ovih drvenastih osećanja omogućuju ekrani na kojima se pojavljuju njegovi tvitovi.\nOve godine Centar obeležava i Međunarodnu godinu hemije, pa je u saradnji sa Tehnološko-metalurškim fakultetom na Festival preneo pravu malu laboratoriju.\nCentralno mesto štanda zauzima maglev, čudo tehnologije u vidu voza koji doslovce lebdi u vazduhu dok se kreće. Ovaj eksponat Centar je napravio sa prof. Ivanom Dojčinovićem sa Fizičkog fakulteta u Beogradu, u želji da građanima približi fascinantnu primenu kvantne fizike.\nU čast godišnjice Gagarinovog leta u svemir, Centar i Muzej vazduhoplovstva omogućili su posetiocima da na specijalnim ekranima gledaju projekcije svemira u 3D-u. U okviru postavke pod nazivom „Čovek u svemiru 1961–2011“ nalaziće se i lunarni modul i lutka kosmonauta.\nOvom prilikom, Centar za promociju nauke poziva građane svih uzrasta da zavire u bogat i napredan svet nauke i tehnologije i na taj način upotpune svoje iskustvo na ovogodišnjem festivalu nauke.


Predsjednik Opštine Bijelo Polje Petar Smolović, pozdravio je usvajanje trećeg paketa mjera za podršku privredi, koji je juče predstavila Vlada Crne Gore i iskazao uvjerenje da će ove mjere dati značajan impuls oporavku lokalne i ukupne crnogorske privrede.\n“Ohrabruje nas činjenica što će Vlada u okviru interventnog pristupa subvencionisati zarade i reprogramirati kredite. Takođe, smatram veoma važnom odluku da se stopa PDV-a smanji sa 21% na 7% na pripremanje i usluživanje hrane i bezalkoholnih pića u svim uslužnim djelatnostima i to na period od godinu dana, što će biti velika pomoć za ugostitelje” – kazao je prvi čovjek Opštine.\nPredsjednik Smolović je podsjetio da je Vlada Crne Gore u skladu sa prvim paketom pomoći nadoknadila preko 1,5 miliona eura za zarade 2128 radnika u 584 firmi koje posluju u Bijelom Polju za april, maj i jun.\n„Uz zahvalnost na dosadašnjoj podršci na očuvanju likvidnosti privrede, kroz prethodne linije podrške, osjećam obavezu da kao prvi čovjek grada ukažem na potrebu ponovnog sagledavanja aktuelnih prilika od strane NKT, kako bi došlo do eventualnog skorog popuštanja mjera koje se odnose na zabranu obavljanja ugostiteljske djelatnosti“ – kazao je predsjednik Smolović.\nOn je izrazio uvjerenje i pozvao NKT da pored neophodnih mjera na očuvanju javnog zdravlja iskažu dodatni senzibilitet i daju doprinos očuvanju privredne aktivnosti i radnih mjesta u sektorima turizma i ugostiteljstva. Posebno imajući u vidu značaj koji ovi privredni subjekti imaju na lokalnu ekonomiju.\n„Siguran sam da iskazana disciplina i odgovornost u dosadašnjem periodu daju za pravo da vjerujemo u spremnost ugostiteljskih poslenika da uz puno poštovanje mjera na zaštiti javnog zdravlja, jednako daju doprinos očuvanju ekonomske supstance“, zaključio je predsjednik Opštine Petar Smolović.


Stojanović ZZJZ: Rešen problem sa slanjem uzoraka\nOd 63 uzorka koji su poslati na testiranje u petak i subotu, kažu u Zavodu za javno zdravlje, 17 Vranjanaca je pozitivno na virus korona.\nU Pčinjskom okrugu je od početka epidemije ukupno obolelo 684 ljudi, samo iz Vranja 545. Epidemiolozi u vranjskom Zavodu kažu da je neophodno pridržavati se mera.\nKako kaže direktorka Zavoda Svetlana Stojanović, za nedelju dana, od 22. do 28. juna, registrovana je 121 novoobolela osoba, a veliki broj ljudi se javlja na pregled u vranjsku kovid ambulantu.\nKod velikog broja ljudi je registrovana bronhopneumonija. Među zaposlenima u Centru za socijalni rad je bilo pozitivnih, ali ima ih u svim sektorima.\nNeophodno je pridržavati se mera, svako od nas nosi odgovornost za svoje zdravlje.\nTo što je u našoj sredini došlo do porasta broja obolelih je rezultat nebrige o zdravlju. Bilo koja vrsta okupljanja je rizik za zdravlje.\nZdravstveni sistem će da pomogne kada dođe do infekcije, ali taj zdravstveni sistem je i sam na udaru, ima obolelih i među radnicima, a da bi on mogao da opstane, moramo svi da se uključimo - kaže Stojanovićeva.\nDodaje da je bilo zastoja u slanju uzoraka, ali da je taj problem rešen i da će prikupljeni uzorci sutra biti poslati.\nTrenutno su, kaže direktorka Zavoda, 224 aktivna slučaja bez ijednog negativnog nalaza, 122 osobe imaju jedan negativni nalaz, izlečeno je 299 ljudi, a od početka epidemije su umrle 22 osobe iz okruga.\n12 je iz Vranja, 4 iz Surdulice, po 3 iz Vladičinog Hana i Bujanovca i po jedna osoba iz Trgovišta i Bosilegrada. Jedino je Preševo bez smrtnih slučajeva - kaže Stojanovićeva.\nŠto se tiče ostalih opština u Pčinjskom okrugu, virus je potvrđen kod 65 Surduličana, 30 ljudi iz Hana, 27 iz Bujanovca, 7 iz Preševa, u Trgovištu ih je 4, a u Bosilegradu 3.\nKako kaže direktorka vranjskog Zavoda za javno zdravlje, 75 % obolelih je starosti između 25 i 64 godina.\nNajviše obolelih je između 33 i 55 godina - 240. Između 25 i 34 godina ima 75 obolelih, a 83 obolelih su starosti između 55 i 64 godina - kaže Stojanovićeva.\nU vranjskim kovid bolnicama trenutno je na lečenju 98 ljudi.\nPodsetimo, Gradski štab je juče proglasio vanrednu situaciju na teritoriji grada, a osim pojačanog nadzora, socijalne distance, nošenja zaštitne opreme, okupljanja do 200 ljudi, restriktivnijih mera za sada neće biti.


Helene Uri - Knjige - Online knjižara Dereta\nBr. str.: 202 Povez: broš Format: 21 cm Pismo: latinica ISBN: 978-86-6435-010-5\nPročitaj više Biti čovek znači biti biće kojem je svojstven jezik, stoga učeći o jeziku saznajemo i nešto o sebi. Šta je jezik? je pristupačna studija o strukturi, upotrebi i istorijskom razvoju jezik... >>> Rasprodato\nGenerated: 07.32.46TRU CHACHE


Papa pozvao na veću saradnju među vjerama\nPapa Franjo danas je, na obilježavanju 50. godišnjice odluke kojom je promijenjen odnos Rimokatoličke crkve prema drugim vjerama, pozvao na veću međuvjersku saradnju u suočavanju s vjerskim ekstremizmom.\nPapa je na redovnoj audijenciji istakao značaj deklaracija "Nostra Aetate" (U naše vrijeme) kojom je preokrenut odnos katoličke crkve prema nehrišćanskim vjerama, posebno Jevrejima.\n"U naše vrijeme" jedan je od najznačajnijih dokumenata usvojenih na Drugom vatikanskom saboru 1962-65. i u njemu se navodi da se smrt Isusa Hrista ne može pripisati svim Jevrejima, kao ni da Jevreji danas ne mogu bio smatrani krivim. Takođe su osuđeni svi oblici antisemitizma.\nPredstavnici Jevreja, muslimana, hindusa i budista danas su imali posebna mjesta na Trgu svetog Petra.\nPapa Franjo je rekao da je deklaracija "U naše vrijeme" promijenila katoličko-jevrejske odnose od "indiferencije i protivljenja ka saradnji i dobroj volji".\n"Od neprijatelja i stranaca postali smo prijatelji i braća", rekao je Franjo.\nPapa je rekao da je porast terorizma podstakao sumnjičavost i osudu religije i dodao da nijedna vjera nije imuna na fundamentalizam, ali da svijet mora gledati na "pozitivne vrijednosti" koje zastupa religija, posebnu u odbrani najsiromašnijih.\nNa kraju audijencije, papa je od svih okupljenih na Trgu svetog Petra tražio da se u "skladu sa svojom vjerskom tradicijom" zajedno mole u tišini.


Jelena Đoković održala predavanje na Ekonomskom fakultetu — Wannabe Magazine\nJelena Đoković, direktorka Novak Đoković fondacije (NDF) i urednica magazina “Original”, održala je u sredu predavanje “Upravljanje humanitarnim fondacijama” pred punim amfiteatrom Ekonomskog fakulteta, Univerziteta u Beogradu. Njenu inspirativnu priču o različitim vrstama filantropije, o putu osnivanja i načinima funkcionisanja humanitarne organizacije, radu tima i važnosti projektnog menadžmenta pratilo je više od 700 studenata.\nNa pitanje kako se osniva jedna humanitarna organizacija, Jelena Đoković je istakla da je najvažnije imati viziju i jasno postavljene ciljeve. “Naša vizija je da svako dete ima jednake šanse da ispuni svoj puni potencijal u životu. Zašto baš dete? Zašto rani razvoj? Od rođenja do šeste godine čovečiji mozak se najviše razvija, eksponencijalnom linijom rasta, a onda se taj razvoj postepeno usporava. Problem je što sva deca nemaju jednake šanse za adekvatnu stimulaciju razvoja mozga. Ne odrastaju u porodicama koje mogu da im pruže izazovne zadatke kroz igru, ili različite aktivnosti, njihova ishrana je jednolična i tu nastaje velika disproporcija u društvu u najranijem periodu. Mi tu želimo da pomognemo i zato stalno pratimo potrebe i razvijamo programe, kako bismo deci pružili bezbrižno detinjstvo”, istakla je Jelena.\nOsvrnuvši se na naučna istraživanja koja su pokazala da ulaganjem u rani razvoj svi utičemo na bolju ekonomiju, na jače društvo i jaču zemlju, Jelena je dodala da je misija NDF da omogući deci Srbije da imaju adekvatan stimulans u prvim godinama kroz fondacijske programe. “Otvaramo Školice života, to su vrtići gde deca iz siromašnih krajeva mogu besplatno da dođu i provedu kvalitetno vreme. Zatim, pružamo pomoć roditeljima da što bolje mogu da odgaje svoje dete. Takođe, ulažemo u trening učitelja, i aktiviramo celu zajednicu da razumeju koliko je bitno da se ulaže u najmlađe članove. Naš cilj je da ulažemo u edukaciju dece. Do sada smo otvorili devet i napomenula bih da radimo i na pripremi desete jubilarne Školice života”, naglasila je direktorka Fondacije.\nNavodeći interesantne primere iz rada Novak Đoković fondacije i razmenjujući mišljenje sa studentima, Jelena je govorila na koji način je u Srbiji moguće izgraditi i efikasno upravljati velikom i uglednom humanitarnom organizacijom, kao i o modalitetima efikasnog prikupljanja donacija za ciljeve organizacije. “Načini prikupljanja su mnogobrojni. Najveći uspeh se postiže organizacijom humanitarnih događaja, jer se tada animira veliki broj ljudi i podiže svest o problemu. Mi smo organizovali četiri različita humanitarna događaja u Njujorku, Londonu i Milanu”, dodala je Jelena.\nDirektorka Đoković fondacije je naglasila da je za uspeh ključno poverenje: “Kada verujete da ono što radite ima smisla i koristi ne samo za vas već za celu zajednicu, iako ste mali i naizgled nebitni – vi postajete veliki, postajete ogromni. Tim Novak Đoković fondacije čine strastveni ljudi koji su se povezali u jednu neverovatno jaku jedinku. Svaki član je toliko različit, ali oni su svi tu sa jednom strašću – prema našoj misiji i viziji, na šta sam posebno ponosna”.\nKljučne reči fondacija "Novak Đoković"humanitarni radJelena ĐokovićJelena Đoković održala predavanje na Ekonomskom fakultetuJelena Đoković predavanjekarijeramodni magazinNovak ĐokovićUpravljanje humanitarnim fondacijamaWannabe MagazinWannabe Magazineženski magazin


Kada će biti vidljiv Supermesec na nebu | Info | Društvo\nVEČERAS ĆE BITI VIDLJIV SUPERMESEC: Spremite se za pravi nebeski spektakl iznad Srbije 2 Podeli Podeli na facebook Podeli na twitter Podeli na viber Pošalji na mail\nVEČERAS ĆE BITI VIDLJIV SUPERMESEC: Spremite se za pravi nebeski spektakl iznad Srbije\n22.08.2021. / 12:57\nVeče će biti idealno da ga provedete u prirodi, gde nema gradskog svetla.\nVečeras će biti idealna prilika da noć provedete pod vedrim nebom. Međutim, bez zvezda, jer će Mesec dominirati i svojim sjajem ugušti svetlost velikog broja zvezda.\nŠTA JE SUPERMESEC\nMesec putuje oko Zemlje po eliptičnoj putanji, a tokom tog puta on se udaljava i približava od nje. Kako kažu astronomi, najudaljenija tačka ove elipse naziva se apogej i u proseku je udaljena oko 405.500 kilometara od Zemlje. Najbliža tačka je perigej, i u proseku se nalazi na oko 363.300 kilometara od Zemlje.\nSvakog meseca, Mesec dostiže svoj apogej i perigej. Pun Mesec može da se pojavi u bilo kojoj tački duž te eliptične putanje, ali kada se pun Mesec dogodi na ili blizu perigeja, izgleda nešto veći i svetliji od tipičnog punog meseca. Tada se on naziva u žargonu naziva "Supermesec" i za nekoliko procenta je prividno veći kada ga posmatramo sa Zemlje. Astronomi generalno ne vole ovaj temrin\n22.08.2021. / 17:03\nMesec 2.0 ultra pro max :)\n22.08.2021. / 16:58\nMesec nije kameno telo koje reflektuje sunčevu svetlost! Zemlja je ravna!!